
Fronte serena parvula, 
Et admiranti vultu! 
Fugit aevum, at inlerea 
Dispares sumus natu; 
Subridens tamen fabulam 
Amanter audi braebitam. 


Non now vulíu laeto te 

Nec hilare ridentem; 
Memoria non lenebis me 

A etatem per sequentem.— 
Sed satis esí si nunc meam 
Vis auscultare fabulam. 


Incepta olm fabula 

Procul, ber solem clarum — 
Concentu data regula 

Ad modulum palmarum — 
His resonat memoria 
Etsi aetas vetat invida. 


Me ergo audi, priusquam 
Vox dira, spirans saevum, 
Citfalit mox puellulam 
Ad lectum omne in aevum! 
Et nunc brovectos annis nos 
Adire piget lectulos : 


Nix exlra caecans, ympetus 
Gelus et furor flatus — 
At calor foci hic intus 
Et nidus pullis gratus. 
Tw verba maga diliges, 
Nec ventos saevos senties. 


Cum jaulum inter fabulam 
Suspirii lenis sonet, 
Quod iam aestatis gloriam 
Iucundae 1sse monet — 
Non langet hoc miseria 
Fabellam suavem anxia. 

DOMUS INTRASPECULARIS 


Hoc utique certum fuit, catulam felinam aibam nullo modo 
negotio implicatam esse: catula nigra rei auctor sola fuit. 

Nam catulae albae faciem proximam quartam horae partem 
feles vetula lavabat (quod, contra quam exspectare possis, illa 
satis toleranter ferebat) ; non omnino igitur ea lasciviae particeps 
esse potuit. 

Hoc modo Dina facies catularum lavabat: primo altero pede 
aurem misellae depremebat, deinde altero pede in contrariam 
partem, a naso incipiens, faciem eius totam fricabat. 

Iam tunc, ut dixi, industrie detergebat catulam albam, quae, 
quietissime iacens, murmur emittere conabatur, quasi id bene- 
ficio sibi fieri intellegeret. 

At catulae nigrae lavatio aliquanto prius absoluta erat. 


Itaque, dum Alicia in angulo cathedrae magnae deses recumbit, 
I 

somniculoseque interdum sibi loquitur, catula animo alacri 
glomere lanae hilariter ludebat, quod Alicia in orbem glomerare 
conata erat. 

Hoc ultro citroque volutabat donec totum resolutum est. Sic 
per totum stragulum in nodos nexusque explicatum est ; atque in 
medio catula caudam suam consectabatur. 

"Tu vero, mea parvula, es improbissima!' Alicia exclamavit. 
Catulam arripuit, et ad eam dedecore notandam osculum ei 
dedit. 

*Dinam quidem oportuit te mores probiores docere! Re vera, 
Dina, tute scis te id facere oportuisse!' addidit. Felem vetulam 

culpantis modo intuita, voce quantum potuit iracunda facta 
locuta est. 

Deinde, catula lanaque arreptis, rursus in cathedram escendit, 
et filum iterum glomerare coepit. 

Sed rem tardius confecit, quod perpetuo, modo catulae, modo 
sibi loquebatur. 

Catula in genu eius verecunda sedit: simulavit se opus glo- 
merandi spectare, et interdum pede uno protruso glomus molliter 
attingebat, quasi adiuvare gauderet si posset. 

'Scisne qui dies festus cras futurus sit, mea Catula?' Alicia 
dicere coepit. 'Si mecum iuxta fenestram fuisses, id coniectavisses 
— at, cum Dina te nitidam faceret, non potuisti.' 

*Pueros spectabam, qui ad incendium festum lignabantur — et 
lignis multis, mea Catula, opus est! Sed tantum frigus fuit, 
tantumque ninxit, ut eis desinere necesse fuerit." 

' Nihilominus, mea Catula, cras ibimus ad incendium festum 
spectandum." 

Hic Alicia lanam bis terve circum collum catulae torsit, 
tantummodo ut speciem talis rei videret. Inde concursatio 
subita facta est: glomere in solum devoluto, plurimum lanae 
iterum resolutum est. 

Simul ac rursus quiete consederunt, Alicia porro dixit: ' Catula 
mea, cum omnia mala viderem quae feceras, tam irata scilicet 
fui ut non multum abesset quin fenestra aperta te in nivem 
extruderem! Et id quidem promeruisses, deliciolae lascivae!' 

'Quo modo te excusare potes? Ne me interpellaveris!' uno 
digito sublato porro eam admonuit. 'Omnia delicta tua volo 
enumerare.' 

'Primo: vagitum bis edidisti, cum Dina faciem tuam hodie 
mane lavaret. Hoc negare non potes, Catula mea; nam te audivi. 
Quid dicis?' (Catulam loqui simulavit.) 'Pedem suum in oculum 
tuum infixit? Culpa videlicet tua erat, quod oculos apertos 
tenuisti: si eos arte clausisses, id non accidisset. Noli te amplius 
excusare: auscultadum!"' 

'Secundo: Galantham cauda detraxisti commodum cum 
patellam lactis ante eam posui! Quid? Sitiisti vero! Quomodo scis 
eam quoque non sitiisse? ' 

"Tertio item: me nescia totum glomus lanae resolvisti!' 

'Ecce tria delicta, mea Catula; atque nondum poenas cuius- 

quam dedisti. Scito me poenas omnes tuas ad proximum nundi- 
num seponere — Quid si castigationes omnes eae dilatae essent ! ' 
porro sibi magis quam catulae dixit. 
* 'Extremo anno quid vero fiat? Tempore constituto, opinor, in 
carcerem condar. ÁÀut si forte poena quaeque sit cena carere, 
ergo, cum dies infelix adveniat, quinquaginta simul cenis mihi 
carendum sit! Id quidem mihi non molestum sit! Multo potius 
velim tot cenis carere quam eas edere!" 

'Audisne nivem specularia ferientem, Catula mea? Quam levis 
et mollis est sonitus! Sonat velut si quis totam fenestram extrin- 
secus oscularetur. Nescio an forte nix arbores agrosque amet, 
eoque eis oscula tam tenera ferat." 

* Deinde scilicet omnia lodice candida placide velat; et fortasse 
eis dicit, "Dormitate, deliciae, dum aestas revenerit." Et cum 
aestate experrecta sunt, Catula mea, omnia habitu viridi se 
vestiunt, choreisque indulgent — quandocumque ventus flat —' 

"Oh, quam id est venustum!' Alicia inquit. Glomus lanae 
deiecit, et manibus plausum fecit. 

'Et utinam quidem id verum esset! Silvae certe autumno 
semisomnae mihi videntur, cum folia flavescunt.' 

'Catula mea, scisne lusum latrunculorum ludere? Noli, sis, 
subridere, deliciae, nam serio rogo. Cum enim modo luderemus, 
aeque attente spectavisti ac si lusum intellegeres. Et cum dixi 
""Irade te!", murmur edidisti!' 

"Traditio quidem bene effecta est, et vincere vero potui, nisi 
ille molestissimus Eques oblique inter latrones meos descendisset. 
Catula mea, simulemus —' 

Hic velim me vobis referre posse dimidium eorum dictorum 
quae Alicia verbo illo suo 'Simulemus' inchoare soleret. 

Modo die proximo cum sorore sua diutissime disputaverat, 
quod initio Alicia dixerat, 'Simulemus nos esse reges et reginas.' 
Soror eius, cuius erat accurate loqui, id fieri non posse arguerat, 
quod tantum duae essent. Alicia ad extremum eo redacta erat ut 
diceret, "Ergo tibi licet uni eorum esse, ego autem omnes ceteri 
ero.' 

Olim autem nutricem anum suam valde exterruerat, quod 
inopinato in aurem ei clamavit ' Nutrix! Simulemus, te oro, me 
hyaenam esurientem, teque os esse! ' 

Redeamus tamen ad ea quae Alicia catulae dixit. 

'Simulemus te esse Reginam Rubram, Catula mea! Mihi vero 
videtur te, si brachiis conexis erecta considas, eius simillimam 
fore. Ergo hoc, amabo, experire!' 

Alicia ab mensa Reginam Rubram sublatam ante catulam 
posuit, ut exemplar quod haec imitaretur. Át inceptum irritum 
fuit, praecipue (ut Aliciae opinio erat) quod catula brachia recte 
conectere nolebat. 

Itaque, castigationis causa, ante Speculum eam sustulit, ut 
haec videret quam esset contumax. 'Et nisi te bene moratam 
statim praebebis, in Domum Intraspecularem te protrudam. 
Num id tibi placeat? ' 

"Nunc, Catula mea, si modo vis attente auscultare nec tantum 
loqui, tibi dicam omnia quae de Domo Intraspeculari sentio. 
Primo, conclave est quod per speculum videre potes — idem est 
atque atrium nostrum, at omnia in contrariam partem conversa 
sunt.' 

' Cum in sellam scando, id omne videre possum — praeter eam 
partem post ipsum focum iacentem. Utinam quidem illam partem 
possim videre! ' 

'Magnopere volo scire num illi igni in foco hieme utantur: 
diiudicari enim non potest, nisi focus noster fumat, fumusque 
etiam in eo conclavi cooritur — sed hoc fortasse tantum simulatur, 
ut species ignis ibi reddatur." 

' Libri autem paulum similes nostrorum sunt, sed verba eorum 

in contrariam partem versa sunt. Id scio, quod, cum quemdam 
nostrorum librorum ad speculum tollo, illi in altero conclavi 
librum tollunt.' 

'Gratumne tibi sit in Domo Intraspeculari habitare, Catula 
mea? Demiror si tibi lac eo loco detur. Fortasse lac Intraspeculare 
potabile non est.' 

'Nunc autem, Catula mea, de introitu domus consideremus. 
Paululum modo introitus in Domo Intraspeculari conspicere 
possis, si fores atrii nostri late apertas relinquas. Hic simillimus 

est introitus nostri, quantum conspicere possis. Sed multum 
dissimilis esse potest, si ultra eas.' 

"Quantum placeat, Catula mea, si modo in Domum Intra- 
specularem penetrare possimus! Res bellissimae, credo, in ea 


sunt.' 

'Simulemus modum eo aliquo modo penetrandi esse. Simule- 
mus vitrum molle factum esse, velut textile tralucidum, ita ut 
penetrare possimus. Àt iam nunc in nebulam quamdam certe 
mutatur! Facile quidem erit penetrare —' 

Dum haec dicit, sublime in pluteum supra focum sublata est; 

vix tamen sensit quo modo eo pervenisset. Vitrum sine dubio 
dissolvi incipiebat, velut nebula lucida et fulgida. 


Alicia statim per vitrum transiit, atque in conclave Intra- 
speculare leviter desiluit. Primum circumspexit, ut videret num 


ignis in foco esset. Gavisa erat ignem verum esse, tamque clare 
flagrare quam eum quem ipsa reliquisset. 


'Itaque hic aeque calida ero atque in conclavi altero fui,' 

Alicia secum reputavit ; ' calidior vero, quod nemo hic obiurgando 


me prope ignem esse vetabit. Quantus erit iocus, cum me hic 
ultra vitrum videbunt, neque ad me accedere poterunt !' 


Deinde circumspectare coepit, atque animadvertit omnia quae 


a conclavi altero conspici possent communia et cotidiana esse, 
cetera autem omnia maxime dissimilia esse. 


Exempli gratia, tabulae pictae in pariete iuxta focum vivae 


esse visae sunt: et horologium ipsum in pluteo situm (nempe 
solum partem posteriorem in Speculo videre possis) faciem quasi 
viri vetuli habuit. Rictu eam ridebat. 

' Hoc conclave non est tam bene dispositum quam alterum,' 
Alicia secum reputavit. Animadvertit enim complures latruncu- 
lorum in foco inter cineres esse. 

Sed subito mirata exclamavit ; in genua manusque procubuit ut 
eos spectaret. Latrunculi enim bini simul deambulabant! 

'Ecce Rex Ruber et Regina Rubra, Alicia susurravit, ne 
eos terreret, 'et ecce Rex Albus et Regina Alba in margine 
batilii sedentes, et ecce duo Castella manibus iunctis ambul- 
antia.' 

Capite propius apposito, porro dixit: ' Me audire, opinor, non 
possunt, et paene pro certo habeo eos me videre non posse. 
Nemo, puto, me cernere potest —' 

Hic vagitus quidam in mensa fieri coepit. Alicia, capite cito 
adverso, unum Latrunculorum Alborum devolutum .-calces 
iactare incipere vidit. Curiose spectavit ut videret quid deinde 
eventurum esset. 

' Vox est meae filiae!' Regina Alba exclamavit. Praeter Regem 
tam vehementer cucurrit ut eum inter cineres subverterit. 'Mea 
Viola suavissima! Meae deliciolae imperatoriae!' Sursum in 
saepimentum foci raptim scandere coepit. 

'Nugae imperatoriae!" Rex inquit. Nasum suum fricebat, qui 
casu eius laesus est. Iure quidem paulum irritatus est; nam 
cineribus totus aspersus est. 

Alicia eos adiuvare multum cupivit. Cum misella Viola ululando 
paene convulsionibus afficeretur, Reginam cito sublatam in 
mensam iuxta filiolam clamosam posuit. 

Regina, anhelitu ducto, consedit. Itinere rapido per aerem 
prorsus exanimata, aliquamdiu solum parvam Violam silentio 
amplecti poterat. Simul ac spiritum paulum recepit, Regi Albo, 
qui inter cineres morosus sedebat, clamavit, 'Cave montem 
igniferum !' 

'Quem montem igniferum?' inquit Rex. In focum suspexit 
quasi putaret eum ibi vero facillime inveniri posse. 


' Vi flaminis — sursum — sublata sum,' Regina anhelans dixit. 
B 

Etiam exanimata fuit. 'Cura ut — usitato modo — sursum 
venias — noli vi flaminis tolli!" 

Alicia Regem Album contuita est, cum is ab alio transtro 
ferreo ad aliud lente aegreque scanderet. Postremo dixit, 'Sic 
nempe horis multis ad mensam non accedes. Nonne multo melius 
sit si te adiuvem?' 

At Rex rogatum plane neglexit: manifestum fuit eum neque 
audire eam neque videre posse. 

Alicia igitur eum molliter sublatum lentius quam Reginam 
transtulit, ne exanimaretur. Ànte tamen quam eum in mensam 
posuit, se eum paulum detergere debere statuit, quod cineribus 
opertus est. 

Postea fata est se numquam vidisse quemquam os similiter 
ac Regem distorquere, cum se manu caeca in aere teneri ac 
detergeri sentiret. 

Magis attonitus est quam ut exclamaret: os ei usque maius et 
rotundius fiebat, donec manus Aliciae risu tantum vacillavit ut 
eum paene in solum manu demitteret. 

"Mi amicule, noli, amabo, faciem sic distorquere!' exclamavit. 
Plane oblita est Regem se audire non posse. 'Ridere me cogis 
sic ut te tenere vix possim! Noli autem os tam late apertum 
tenere. Cineribus enim suffocaberis! — nunc tandem, opinor, 
satis nitidus es,' addidit. 

Capillisque compositis eum in mensam prope Reginam curate 
posuit. 

Rex statim supinus cecidit et quietissimus iacuit. Alicia, eo 
quod ipsa fecerat animo paululum perturbata, circum conclave 
aquam quaesivit quam ei iniceret. 

Nihil tamen praeter ampullam atramenti reperire potuit. Cum, 
ea prehensa, rediisset, invenit eum recreatum esse atque cum 
Regina susurro timido colloqui — voce tam submissa ut Alicia 
dicta eorum audire vix posset. 

Rex dicebat: 'Ad extremos barbae pilos scilicet, deliciae meae, 
perfrixi!' 

Ad hoc Regina respondit: ' Barba tibi non est.' 

'Horroris illius rei, Rex porro dixit, 'numquam omnino 
obliviscar!' 

"Oblivisceris tamen vero, Regina inquit, 'nisi de eo per- 
scriptionem facies." 

Cum Rex ex sinu codicem ingentem extraheret atque scribere 
inciperet, Alicia attente eum contemplata est. Tum, cogitatione 
subita impulsa, stilo extremo apprehenso qui supra umerum 
eius porrectus est, loco eius scribere coepit. 

Rex infelix vultu turbato et misero stilum regere aliquamdiu 
silentio conixus est. Sed, cum Alicia validior eo esset, postremo 
cum anhelitu dixit, ' Deliciae meae, mihi necesse est stilum magis 
tenuem adipisci. Hunc omnino non regere possum; plurima 
scribit quae in animo non habeam —' 

"Qualia scribit?' inquit Regina. Codicem perscrutata est. (In 
eo Alicia scripserat, 'Eques Albus de ferramento íoci pro- 
labitur. Se pessime librat.") 'T'wos in sensus illud non est com- 
mentarium!' 

Liber quidam in mensa prope Aliciam iacebat. Dum Regem 


Album sedens spectat (nam etiam tunc de eo anxia erat, atque 
atramentum paratum habebat ad iaciendum in eum, si forte 


Z2 


iterum sensu careret), paginas vertit ad inveniendum aliquid 


quod legere posset. 
"Omne enim lingua mihi ignota scriptum est,' sibi dixit. 


Sic scriptum est. 

Hoc aliquamdiu mente turbata est, sed denique cogitatio'acuta 
animum eius subiit. ' Enimvero est liber Intraspecularis! Si eum 


ante speculum ponam, verba rursus recte invertentur.' 
Hoc fuit poema quod Alicia legit. 

TAETRIFEROCIAS 


Hora coctava per protiniam teremeles 
Limagiles teretant et quoque gyrirotant ; 

Sunt tenuiscopi macrilli; saepeque virci 
Edomipali etiam vocibus eruditant. 


'Semper fac caveas, mi fili, Taetriferocem, 
Morsu qui laniat, unguibus et lacerat! 
Te procul incursu volucris recipe orbiiubatae, 
Devitaque itidem silvirapum frumium!' 


Dextra vorpalem gladium tunc vibrat et effert: 
Hostem dirificum quaeritat ille diu — 

Arborem iners prope tumtumiam stans tum requiescit, 
Secum paulisper res varias reputans. 


Dumque manet, conceptaque mente subarvia fingit, 
Taetriferox, flammas eiciens oculis, 

Per silvam blaterans argutat turmidulosam, 
Et propius veniens burbulat assidue. 


* Hoc cape! Et id cape!' Sic penitus per Taetriferocem 
Vorpalem gladium perniciens adigit ! 
Prostratum sic exanimumque deinde relinquit, 
Et capite arrepto cursiovans revenit. 


"Tune offerre necem quivisti Taetriferoci? 
Te sine complectar, praehilaris iuvenis! 
Tempus vero laudificum! Dic '' Euge, triumphe!" ' 
Ingenio elatus laetitia fritulit. 

Hora coctava per protiniam teremeles 
Limagiles teretant et quoque gyrirotant ; 

Sunt tenuiscopi macrilli; saepeque virci 
Edomipali etiam vocibus eruditant. 


'Poema venustissimum esse videtur, dixit, ubi id perlegit, 
"sed difficilius intellectu est.' 

(Noluit scilicet etiam sibi confiteri se omnino non id inter- 
pretari posse.) 

"Nescio quo modo mentem meam cogitationibus complere 
videtur — sed non satis scio quae sint! Attamen aliquis interfecit 
aliquid : id quidem constat —' 

Alicia subito exsiluit. 'Sed attendedum!' sibi dixit. 'Nisi 
properabo, per Speculum retro mihi redeundum erit antequam 
videro qualis reliqua domus sit. Hortum primo spectem!' 

Statim ex conclavi excessit. Scalis cito decurrit — non saltem 
re vera cucurrit, at sibi visa est modum novum scalis celeriter et 
facile descendendi invenisse. Digitis extremis in tignum manuale 
appositis, modo leviter defluitavit, neque gradus quidem pedibus 
tetigit. 

Deinde per transitum porro fluitavit: perque fores simili 
modo exiisset, nisi postem ianuae comprehendisset. 

Per aerem volitans vertiginosa facta est, atque sentire gavisa 
est se rursus usitato modo ingredi. 

'HoRTUM multo melius circumspiciam,' Alicia sibi dixit, 'si ad 
summum tumulum ilum pervenire possim. Ecce semita quae 
illuc recte fert — immo vero non illuc tendit —' (in semita paulum 
progressa, flexibus compluribus et subitis declinavit), 'sed ad 
postremum, opinor, eo feret." 

'At quam mire torta est! Similitudinem magis terebrae quam 
semitae praebet! Hice ergo flexus, opinor, ad tumulum fert — 
non, haud ita est! Recte rursus ad domum fert! Esto, in partem 
contrariam semitam sequar.' 

Ita vero fecit. Ultro et citro palata est. Postquam in calle 
compluries flexa est, semper ad domum reversa est, quamvis 
omnia conaretur. Semel vero cum celerius solito in flexum se 
vertit, in domum incurrit priusquam se sistere posset. 

'Disceptare nihil proficiet, Alicia dixit. Domum suspexit, et 
illam secum disputare simulavit. 

'Sane nondum rursus intrabo. Scio enim fore ut mihi per 
Speculum in vetus conclave redeundum sit, atque deinde nullis 
amplius rebus miris fruar!' 

Itaque, tergo ad domum constanter verso, rursus in semita pro- 
cessit: certum ei fuit recte progredi dum ad tumulum perveniret. 

Paulum quidem temporis omnia bene cesserunt; commodum 
dicebat 'Nunc vero rem feliciter conficiam —', cum semita 
necopinato flexa se quassavit (ita enim postea rem interpretata 
est). Confestim se re vera ianuam intrare comperit. 

' Hoc quidem molestissimum est!' exclamavit. 'Domum num- 
quam vidi quae magis impedimento sit! Numquam vero!' 


Tumulus autem etiam plane in conspectu erat; itaque operam 

repetere eam oportuit. Nunc ad magnam aream floribus consitam 

pervenit. In medio salix, circum marginem bellides crescebant. 
'O Lilium Tigrinum, Alicia lilium quoddam allocuta est, 

quod vento lepide vacillabat, ' velim quidem te loqui posse!" 


'Nos loqui vero possumus,' inquit Lilium, 'si quis adest qui 
dignus colloquio sit.' 

Alicia tantum mirata est ut paulum temporis loqui non posset : 
respirare vero vix potuit. Tandem, cum Lilium modo usque 
vacillaret, iterum voce timida — paene susurro — locuta est. 
' Possuntne ergo omnes hi flores loqui? ' 

"Tam bene quam tu potes, Lilium dixit. 'Et voce multo 
clariore.' 

" Nempe urbanum non est nos initium loquendi facere, Rosa 
dixit. ' Et mirabar vero quando tu locutura esses. Mecum reputavi 
" Facies eius aliquid prudentiae habet, quamquam sollertis non 
est." Colore tamen apto es; id multum valet.' 

'De colore mea non interest, Lilium dixit. 'Si paulo magis 
cirri eius flexi essent, idonea esset.' 

Reprehendi Aliciae displicuit; itaque rogitare coepit. 'Nonne 
aliquando timetis, cum hic in aperto plantatae sitis, nec quem 
custodem habeatis? ' 

"Arbor in medio illa nos custodit, Rosa dixit. 'Cui alii bono 
est?' 

'At si periculum adveniat, quid illa facere possit?' Alicia 
rogavit. 

'De ea re se delibrare statuere possit, Rosa inquit. 

'Stipendium nobis offerre possit, Bellis quaedam dixit, *quod 
fere salicis stipes pendet! ' 

'Nonne wd scivisti?' Bellis alia exclamavit. Hic omnes 
universae clamare coeperunt ; aer vocibus pusillis acutisque con- 
fertus esse visus est. 

"Tacete, vos cunctae!' Lilium clamavit. Utroque se ardenter 
lactavit, ac perturbatione animi contremuit. 'Sciunt illae me in 
eas impetum facere non posse!' capite tremente ad Aliciam verso, 
cum anhelitu dixit ; *aliter sic agere non auderent!"' 

'Noli id aegre ferre!' Alicia blande dixit. Inclinataque ad 
bellides, quae clamorem redintegrabant, susurro dixit, 'Nisi 
conticescetis, vos carpam!' 

Statim silentium fuit, et aliquae rosearum bellidum colore albo 
factae sunt. ; ) 

"Id vero ita est!" inquit Lilium. ' Bellides pessime omnium se 
gerunt. Quandocumque una loquitur, omnes simul incipiunt. 
Ita autem agunt ut paene marcidam te reddant!" 

"Quo modo fit ut vos omnes tam bene loquamini?' inquit 

Alicia. Speravit se Lilium laudando mitius esse facturam. ' Hortos 
multos antehac visitavi: sed flores nulli in eis loqui poterant.' 

'Manu demissa tange humum,' inquit Lilium. 'Tum causam 
intelleges.' 

Quo facto, Alicia dixit: 'Humus valde dura est; sed nescio 
quanti id ita esse intersit.' 

*In plerisque hortis, Lilium inquit, 'sedes florum nimium 
molles fiunt; flores ergo semper dormiunt.' 

Res sic optime explicari visa est; et Alicia id scire gavisa est. 
' Illud mihi numquam antea in mentem occurrit!' dixit. 

"Ut opinio »ea fert, omnino nihil tibi umquam in mentem 
occurrit, Rosa severius dixit. 

"Numquam vidi quemquam qui speciem stupidiorem prae- 
beret, Viola quaedam tam inopinato dixit ut Alicia trepidaret: 
nam prius illa non locuta erat. 

"Tute tace!' Lilium exclamavit. 'Quomodo /4 quempiam 
videre possis? Caput tuum sub foliis abdis, et ibi usque stertis, 
neque magis scis quae circa fiant quam si calyx esses!' 

"Suntne alii praeter me in horto?' Alicia, proximo Rosae 
dicto neglecto, rogavit. 

"In horto est una alia animans quae tuo modo moveri potest," 
Rosa dixit. 'Demiror quomodo id facias —' (' Tute semper demi- 
raris,' Lilium dixit.) 'Sed magis fruticosa est quam tu.' 

'Similisne mei est?' Alicia studiose rogavit. In mentem enim 
ei occurrit 'Alia puella alicubi in horto est!" 

"Forma sane illepida, aeque ac tu, est, inquit Rosa; 'sed 
rubrior est, et folia eius, opinor, breviora sunt.' 

"Folia eius arte composita sunt, fere similia paeoniae,' Lilium 
interpellavit ; 'non sunt, ut tua, quoquoversus confusa." 

"Id tamen non /ua culpa fit, Rosa comiter addidit. ' Tu scilicet 
marcescere incipis — inde necesse est folia tua incomposita 
fieri." 

Hoc Aliciae non omnino placuit. Itaque, ut de alia re collo- 
querentur, rogavit: ' Illane umquam huc in hortum egreditur? ' 

'Nempe eam brevi videbis, Rosa dixit. 'Ea spinosi generis 
est.' 

* Ubinam spinas gerit? ' Alicia curiose rogavit. 

' Circum caput videlicet, Rosa respondit. ' Mirabar te eas non 
gerere. Id usitatum esse putabam." 

' Ecce, illa advenit!' Delphinium dixit. ' Pedum crepitum eius 
glareosam semitam pulsantium audio!" 

Alicia spe magna circumspexit. Regina Rubra appropinquabat. 
"Ea multum crevit!' primum dixit. 

Creverat vero: tantum tres digitos alta fuerat cum primo 
Alicia eam in cineribus repperit — nunc autem aliquanto pro- 
cerior quam Alicia ipsa erat! 

' Causae est aer purus,' inquit Rosa: ' hic foris aer praestantissi- 
mus est.' 

'In animo mihi est obviam ei ire,' inquit Alicia. Quamquam 
enim florum studiosa erat, multo magnificentius cum vera Regina 
colloqui visum est. 

*Id prorsus facere non potes, Rosa inquit. 'Me suadente, in 
contrariam partem procedes.' 

Cum hoc plane ineptum Aliciae videretur, nihilo dicto ad 
Reginam Rubram versus profecta est. Mirata est Reginam e 
conspectu statim auferri, seque rursus in ostium domus incedere. 

Alicia paulum moleste id tulit, itaque reversa est. Regina 
ubique exquisita (postremo longe procul eam conspicata est), 
alterum propositum tunc tentare statuit, ut in contrariam partem 
progrederetur. 

Eventus optime successit. Commodum ambulare coeperat cum 
se coram Regina Rubra esse sensit. Et tumulus ad quem tam diu 
contenderat plane in conspectu fuit. 

"Unde venis?' Regina Rubra dixit. 'Et quo is? Suspice, 
suaviter loquere, neve digitos perpetuo agitaveris!' 

Haec omnia Alicia attendit, et, quam optime potuit, monstra- 
vit se via sua erravisse. 

"Cum ''tua via" dicis, nescio quid in animo habeas, Regina 

dixit: 'circum hunc locum viae omnes »4eae sunt — sed cur 
omnino huc exiisti?' voce mitiore addidit. 'Genu flecte dum 
cogitas quid tibi dicendum sit. Compendium temporis facit.' 

Alicia hoc paulum mirata est, sed Reginam magis pavit quam 
ut id non crederet. ' Cum domum ivero, id conabor,' sibi reputavit, 
'cum proxime sera ad cenam veniam.' 


"Tempus nunc tibi est respondere, Regina dixit, horologium 
suum parvum intuens: 'os paulo latius aperi cum loqueris, 
semperque dic '' Domina Augusta ".' 

'Tantum volui videre qualis hortus esset, Domina Augu- 
sta —' 

"Bene est, Regina dixit — (caput Aliciae palpavit, quod ei 
minime placuit) — 'cum tamen "'hortus"' dicis, ego hortos vidi, 
quibus si hic comparetur, locus desertus sit.' 

Alicia hoc disputare non ausa est; et porro dixit, '— et in 
animo mihi fuit ad illum tumulum pervenire —' 

'Cum " tumulus" dicis, Regina interpellavit, *ego tibi tumulos 
monstrare possim, quibus si hic comparetur, eum vallem appelles.' 

' Minime vero!' Alicia dixit. Denique, admiratione commota, 
ei obloqui ausa est. 'Tumulus valles esse numquam potest. 
Ineptum quidem id esset —' 

Regina Rubra renuit. 'Tibi licet, si vis, id ineptum vocare,' 
dixit, 'sed ego inepta audivi, quibus si id comparetur, tam sapiens 
quam thesaurus verborum sit.' 

Alicia iterum genu flexit, nam propter vocem Reginae timuit 
ne $aululum id aegre ferret. Silentio simul deambulaverunt 
donec ad summum tumulum pervenerunt. 

Alicia, nihil locuta, paulum temporis stetit: in omnes partes 
rus circumspexit. Regio maxime mira fuit. Complures rivuli 
erant in partes ambas transcurrentes; inter quos terra, saepibus 
compluribus ab alio ad alium rivulum extentis, in quadrata 
divisa est. 

"Terra vero velut magna tabula latrunculorum designata est ' 
Alicia denique dixit. ' Oportet latrones aliquos alicubi circumagi 
— ita vero est!' laete addidit. 

Corde sibi perturbatione celerius palpitante, porro dixit: 
'Magnus lusus latrunculorum per totum orbem luditur — si 
quidem adhuc in orbe terrarum sumus. Quantum me delectat! 
Quantum vellem particeps lusionis esse! Satis sit me latrunculum 
minorem esse — /wrimum scilicet Regina esse vellem!" 

Haec loquens, veram Reginam verecundius intuita est: sed 
ila modo comiter subrisit et dixit 'Id facile fieri potest. Si vis, 
tibi licet Latrunculo Reginae Albae esse, Viola enim iunior est 
quam ut lusus particeps sit. Principio es in Quadrato Secundo: 
cum ad Quadratum Octavum perveneris, Regina fies —' 

Hic vero aliquo modo currere coeperunt. 

Cum Alicia postea rem reputaret, comperire non potuit quo 
modo initium fecissent. Solum meminit eas manibus iunctis 

cucurrisse, Reginamque tam celeriter properavisse ut vix eam 
subsequi potuerit; Reginam tamen 'Celerius curre!' semper 
clamavisse. 

Alicia sensit se celerius currere omnino non posse, sed prae 
anhelitu hoc affirmare non potuit. 

Maxime mirum fuit arbores et ceteras res circum eas non 
omnino loca permutare. Quamvis enim celeriter irent, numquam 
quidquam praeterire visae sunt. 

*Demiror num omnes res una nobiscum moveantur,' misella 
Alicia dubie reputavit. Regina visa est coniectare quid cogitaret ; 
nam exclamavit ' Celerius curre! Noli loqui conari!" 

Loqui quidem Alicia prorsus noluit; nam visa est numquam 
rursus loqui posse, cum tantum exanimata esset. 

Regina etiam clamavit ' Celerius! Celeriug!', et eam proripuit. 
' Brevine perveniemus? ' Alicia postremo anhelans dixit. 

'Brevine perveniemus?' Regina iteravit. 'Multum tempus 
abhinc illum locum praeterivimus! Celerius!' Silentio paulum 
cucurrerunt. Alicia sibilum venti audivit: hic capillos de capite ei 
flatu deripere videbatur. 

' Veni! Veni!' Regina clamavit. ' Celerius! Celerius! ' 

Tam celeriter cucurrerunt ut postremo per aerem volare vide- 

rentur, neque humum pedibus tangere. Improviso constiterunt. 
Alicia defatigata se humi exanimatam et vertiginosam sedere 
invenit. 

Regina ad arborem quamdam eam fulsit, et comiter dixit 
" Paulum requiescere tibi nunc licet.' 

Alicia magna admiratione circumspexit. ' Mihi quidem videtur 
nos sub hac arbore totum tempus fuisse! Omnia sic ut fuerunt 
sunt!' 

' Nempe eadem sunt,' Regina dixit. ' Quid fieri vis?" 

*In nostra scilicet terra,' Alicia dixit, etiam paulum anhelitans, 
'semper fere aliquo pervenias — si diu celerrime curras, sicut nos 
cucurrimus."' 

'Pigram sane terram!' Regina inquit. 'Hic autem quam 
celerrime possis currendum est modo ut in eodem loco maneas. 
S1 aliquo alio ire velis, multo celerius currere oportet !' 

' Potius, sis, non conabor!' Alicia dixit. ' Hic manere contenta 
sum — sed calore et siti magnopere sum confecta!" 

' Egomet scio quid tibi fortasse placiturum sit!' Regina comiter 
dixit. Cistellulam de sinu extraxit. 'Licetne mihi panicellum 
tostum tibi offerre? ' 

Alicia, negare inhumanum esse rata, quamquam minime 

acceptus erat, eum prehensum, quantunr potuit, edit. Aridissimus 
quidem fuit; Alicia sibi magis quam umquam in vita strangulari 
visa est. 

'Dum te reficis, inquit Regina, 'mensuras modo faciam.' 
Taenia unciis notatis de sinu extracta, humum demetiri coepit, 
paxillosque parvos hac atque illac infixit. 

'Postquam sex pedes processero, dixit, dum ad spatium 
notandum paxillum infigit, 'tibi mandata dabo — visne alium 
panicellum? ' 

' Minime vero. Benigne!" Alicia dixit. ' Unus vero satis est!' 

"Spero sitim tuam sedatam esse,' Regina dixit. 

Alicia dubitavit quid ad hoc dicere deberet; sed Regina, 
responso feliciter non exspectato, porro dixit: ' Postquam novem 
pedes processero, mandata iterabo — ne forte ea obliviscaris. 
Post duodecim pedes, te salvere et valere iubebo. Post quindecim 
pedes, discedam!' 

Omnes paxillos iam in humum infixerat. Cum Alicia sollicite 
conspiceret, illa, ad arborem reversa, per seriem paxillorum 
progredi coepit. 

Ad paxilum sex pedum conversa, dixit: ' Latrunculus, cum 
primum movetur, per duo quadrata procedit. Itaque celerrime 
Quadratum Tertium transibis — via ferrata, opinor, ibis — et 
exiguo tempore in Quadrato Quarto eris.' 

'Id Quadratum Pipilonis et Sibilonis est — Quadratum Quin- 
tum maxime aquosum est — Quadratum Sextum Ovalii Crassi 
est — sed nonne vis quidquam dicere? ' 

* Nescii me nunc quidquam dicere oportuisse,' Alicia haesitans 
dixit. 

"Te oforiwit dicere, Regina obiurgatione gravi perrexit, 
* Quod haec omnia mihi explanavisti, tibi gratiam maximam 
habeo" — concedatur tamen ita dictum esse — Quadratum 
Septimum totum silvestre est — unus tamen Equitum viam tibi 
monstrabit — et in Quadrato Octavo una simul Reginae erimus, 


atque conviviis ludisque fruemur!' 

Alicia surrexit, genu flexit rursusque consedit. 

Ad paxillum proximum Regina iterum conversa dixit: ' Gallice 
loquere cum quidpiam Latine exprimere non potes — pedes 
ambulans obliqua — atque memento quis sis!' 

Tunc non opperta est dum Alicia genu flecteret; ad paxillum 
proximum cito progressa, ad salutem dicendam respexit, deinde 
ad ultimum paxillum properavit. 

Commodum cum ad paxillum ultimum venisset, ex conspectu 
abiit; neque umquam Alicia coniectare potuit quomodo accidisset. 

Diiudicari non potuit utrum in aerem evanuisset, an in silvam 
citissime cucurrisset. ('Ac sine dubio ea celerrime currere potest !' 
Alicia reputavit.) Prorsus tamen discesserat. 

Hic Alicia reminisci coepit se Latrunculum esse, atque brevi 
sibi procedendum fore. 

PRIMUM nimirum Aliciae necesse fuit terrae tractum totum 
contemplari, quae ei perlustranda erat. 

' Haud multum differt a geographiae studio,' Alicia sibi dixit. 
In digitos pedum erecta stetit, si forte paulo longius videre posset. 

'Flumina praecipua — nulla sunt. Montes praecipui — in 
monte unico sto, cui nullum nomen, opinor, est. Oppida praecipua 
— at quae sunt animantia illa, quae illic infra mel faciunt? Apes 
certe non sunt — quisnam umquam apes mille passus distantes 
vidit? ' 

Paulum temporis tacita constitit. Animans unum spectabat, 
quod inter flores pervagabatur et proboscidem in eos inserebat. 
' Agit sicut apis vera esset,' Alicia secum reputavit. 

Non tamen omnino apis vera fuit: fuit vero elephantus. Quod 
Alicia mox repperit, quamquam notio magnopere eam commovit. 

'Quam ingentes flores esse debent!' porro sibi dixit. 'Similes 
sunt casarum quibus, tectis ablatis, stirpes aptatae sunt — et 
quantam vim mellis facere debent!" 

' In animo mihi est descendere et — immo vero nondum utique 
Ibo,' perrexit. 

Moram subito fecit priusquam de colle decurreret; neque 
explanare potuit cur tam subito timida facta esset. 

'Nihil vero proderit inter eos descendere, nisi ramum satis 
longum ad eos repellendos portabo — et quantus iocus erit cum 
rogabor num ambulatio mihi placuerit. Dicam ''Satis bene sane 
placuit" ' (hic modo illo suo caput quassavit) ' 'sed multum 
pulveris et caloris erat, et elephanti sane quam procaces erant!" ' 

'Puto me altera via descendere debere, post moram dixit: 

27 

"et forsitan elephantos paulo postea visitem. Ad hoc magnopere 
volo in Quadratum Tertium penetrare!' 

Sic se excusans, de colle decurrit, atque trans primum sex 
rivulorum transiluit. 


"Tesseras viaticas, sultis, praebete!' Custos, capite per fene- 
stram intruso, dixit. 

Omnes statim tesseras porrexerunt. Hae paene aeque magnae 
atque vectores fuerunt; raedam ferme complere visae sunt. 

'Agedum! Tesseram tuam praebe, puella!' Custos perrexit. 
Irate Aliciam intuitus est. Plurimae voces simul una dixerunt 
(*Chori cantatorum modo,' secum reputavit Alicia), ' Noli eum 
tardare, puella! Ouodque momentum temporis ei sexaginta 
milibus sestertium valet ! ' 

' Vereor ne tessera mihi desit,' Alicia timide dixit: 'in eo loco 
unde veni taberna tesserarum non erat.' 

Iterum chorus loquentium dixit: 'Satis spatii non erat in eo 
loco unde venit. Uncia quaeque terrae ibi sexaginta milibus 
sestertium valet!" 

"Ne te excusaveris!' Custos dixit: 'tesseram a machinae 
gubernatore emere debuisti.' 

Rursus chorus vocum porro dixit, ' Nempe ille est machinae 
auriga. Flatus fumi quisque sexaginta milibus sestertium valet !' 

Alicia secum reputavit: 'Loqui igitur non opus est.' Cum 
autem nihil dixisset, voces nunc non vicissim locutae sunt ; sed, 
quod ei mirum quidem fuit, chori modo simul una cogitaverunt 
(spero to intellegere quid sit chor? modo cogitare — confiteor 
enim 71e nescire) : ' Melius sit nihil omnino dicere. Verbum dictionis 
quodque sexaginta milibus sestertium valet!' 

*Hac nocte certe somniabo de sexaginta milibus sestertium,' 
Alicia sibi dixit. 

Hoc totum tempus Custos eam intuebatur, primo per tele- 
scopium, deinde per microscopium, deinde per vitrea ocularia. 
Denique dixit 'In contrariam partem ferris ac debes!' Fene- 
stram clausit et abiit. 

'Puellam tam parvulam,' vir dixit, qui adversus eam sedebat 

(charta alba vestitus est), 'oportet intellegere quam in partem 
iter faciat, etiamsi nomen suum ipsius ignorat !' 

Et Caper, qui iuxta virum albo vestitum sedebat, oculis 
clausis clara voce dixit, ' Eam ad tabernam tesserarum pervenire 
scire oportet, etiamsi abecedarium ignorat!" 

Scarabaeus iuxta Caprum sedebat (caterva vectorum sane 
inusitati generis erat). Is igitur, cum omnes invicem loqui debere 
constitutum esse videretur, perrexit: 'Hinc sarcinae modo 
remittenda erit! ' 

Alicia cernere non potuit quis ultra Scarabaeum sederet. Sed 
deinde vox rauca locuta est: ' Machinas commutari opus —' Hic, 
anima interclusa, necessario desiit. 

'Sonitum velut equi edit," Alicia sibi dixit. Et vox minutissima 
in aurem ei dixit, 'De hoc per iocum dicere possis — nempe 
soniium ravum equum ravum, edere." 

Tunc vox mitissima procul dixit, ' Titulus "Merx Feminea" 
sane ei affigendus est —' 

Post haec aliae voces dicere perrexerunt ('Quot animantes vero 
in raeda sunt!" Alicia sibi dixit): 

"Per tabellarium mittenda est, cum similis tabellae male 
pictae sit —' 

"Pro nuntio per telegraphiam mittenda est —' 

' Reliquum iter ei ipsi raedae trahendae sunt —' 

Et cetera eius modi. 

At vir charta alba vestitus, ad eam acclinatus, in aurem ei 
susurro dixit, ' Te neglegere oportet, cara, ea quae omnes dicunt. 
Quotiens raedae subsistunt, numerato solve pro vectura eundi 
et redeundi.' 

' Minime vero!' Alicia animo satis irritata dixit. 'Re vera non 
debeo particeps huius in via ferrata vecturae esse — modo in silva 
eram — et utinam eo redire possem!" 

Eadem vox minutissima in aurem ei dixit, 'De illo per iocum 
dicere possis — nempe "' /ucifuga 1n lucum fugere vult" .' 

"Noli me sic vexare,' Alicia dixit. Frustra circumspexit unde 
vox oriretur. 'Si tantopere vis iocum dici, cur non ipse facetum 
aliquid dicis? ' 

Vox parvula suspirium penitus traxit. Sine dubio miserrima 
fuit, et Alicia consolationis causa aliquid dixisset, 'si utique 
ceterorum modo suspirium ederet,' sibi dixit. 

Suspirium autem tam perparvulum erat ut non omnino id 
audire potuisset, nisi proxime aurem eius editum esset. Qua de 
causa aurem eius maxime titillavit; immemor igitur miseriae 
animantis parvuli et infelicis fuit. 

'Scio te amicam esse, vox parvula perrexit; 'amica cara, 
amica vetus es. Neque mihi nocere vis, etiamsi insectum sum." 

* Cuius generis insectum es? ' Alicia timide rogavit. 

Re vera scire voluit utrum mordere posset necne; illepidum 
tamen esse putavit eis verbis rogare. 

"Itaque ergo —' vox parvula dicere coepit. Sed, ululatu arguto 
a machina edito, amplius audiri non potuit. 

Una cum ceteris omnibus Alicia trepide exsiluit. 

Equus caput e fenestra protrusit, deinde placide retraxit. 
' Rivulus modo est,' dixit, ' qui nobis transiliendus est.' 

Quamquam ceteri hoc contenti esse visi sunt, Alicia timidior 
facta est, cum de raedis in aerem salientibus cogitaret. 

"Transportabimur tamen in Quadratum Quartum: id utique 
solatio erit,' sibi dixit. Statim sensit raedam directo sursum in 
aerem surgere. Territa id quod proximum fuit corripuit; hoc 
forte Capri barba fuit. 


Barba tamen, ut eam tetigit, resolvi visa est. Se quiete sub 
arbore sedere sensit. Culex (id enim insectum erat quocum 
collocuta erat), in ramulo super capite eius libratus, alis eam 
ventilabat. 

Certo Culex valde magnus fuit. 'Instar fere gallinae est,' 
Alicia sibi dixit. Cum tamen tam diu inter se collocuti essent, non 
amplius animo timido fuit. 

'— omnia insecta tibi non placent?' Culex perrexit, tamquam 
nihil accidisset. 

*' Mihi placent cum loqui possunt," Alicia dixit. 'In eo loco unde 
veni, nulla umquam loquuntur.' 

*Oualibus insectis laetaris, in eo loco unde tu venisti?' Culex 
rogavit. 

"Insectis omnino non laetor,' Alicia exposuit, ' quod ea paulum 
timeo, praesertim quae amplitudine permagna sunt. Sed nomina 
aliquorum tibi dicere possum." 

' Nempe ad nomina respondent? ' Culex neglegenter dixit. 

' Ea sic umquam egisse non memini.' 

'Quid proficit nomina eis esse, Culex inquit, 'si ad ea non 
respondent? ' 

'Eis quidem usui non est, Alicia inquit; 'sed illis usui est, 
opinor, qui nomina eis imponunt. Quod nisi ita fit, cur profecto 
nomina rebus sunt? ' 

*Id nescio, Culex dixit. 'In silva illic infra nominibus non 
utuntur — perge tamen nomina insectorum numerare.' 


'Sane est Asilus,' Alicia primo dixit. Nomina digitis compu- 
tabat. 

' Bene est,' Culex dixit: ' medio in illo frutice, si contemplaberis, 
Asinasilum Vacillantem videbis. Totus ex ligno factus est; et se 
ab alio ad alium ramum traiciendo movetur!" 

' Quo vescitur? ' Alicia percuriose rogavit. 

'Suco et scobe,' Culex inquit. ' Indicem perge proferre.' 

Alicia Asinasilum Vacillantem studiose contemplata est. Tam 
nitida et lenta specie fuit ut Aliciae pigmento novo nuper illitus 
esse videretur. Deinde enumerare perrexit. 

' Est etiam Calopteryx.' 

'Ramum supra caput tuum contemplare,' Culex inquit: 'ibi 
Calidopterygem invenies. Truncus ei ex libo festo, alae ex ilicis 
foliis factae sunt, caputque acinus passus in vino ardens est.' 

' Quo is vescitur? ' Alicia, ut prius, rogavit. 

' Pulticula et minutali,' Culex respondit; ' et nidum in fasciculo 
Saturnalico facit.' 

'Praeterea est Papilio, Alicia perrexit, postquam, insecto 
capite inflammato spectato, sibi dixit 'Fortasse ea de causa 
insecta in flammas candelarum volare tantum student — quod, 
opinor, in Calidopteryges mutari volunt! ' 


'Ante pedes tuos serpentem,' Culex dixit (quo Alicia pedes 
territa retraxit), 'potes videre Panipapilionem. Alae eius frusta 
tenuia panis butyro illiti sunt, truncus eius crusta panis est, 
caputque massula sacchari est." 

"Quo ille vescitur? ' 

"Thea diluta lacte mixta.' 

Nodus novus atque difficilis Aliciae animo occurrit. 

' Quid, si eam reperire non possit? ' quaesivit. 

' Sane igitur moriatur.' 

' Id autem saepissime accidere necesse est,' Alicia cogitate dixit. 

'Semper vero accidit, Culex inquit. 

Post hoc Alicia paulum temporis tacita cogitabat. Interea Culex 
bombo circum caput eius bis terve faciendo se oblectabat. Pos- 
tremo rursus resedit et dixit, ' Nomine tuo, opinor, nolis privari." 

' Minime vero,' Alicia sollicita dixit. 

' Nihilominus de ea re incertus sum,' Culex neglegenter per- 
rexit: 'cogitadum quantum prosit si nomine carens domum 
redire possis! ' 

'Exempli gratia, si praeceptrix ad dictata te arcessere velit, 
'" Veni huc —" exclamet; tunc autem ei desistendum sit, quod 
nomen nullum adicere possit. Itaque videlicet tibi eundum non 
sit.' 


*Id sane non prosit, Alicia dixit. 'Praeceptrix enim dictata 
mihi ob eam causam remittere nolit. Si nominis mei meminisse 
non possit, mihi '' Era!" famularum modo dicat.' 

*Siigitur '" Era" neque amplius quidquam dicat,' Culex inquit, 
' profecto a dictatis tuis errare tibi liceat. Iocus est. Vellem te id 
iocatam esse.' | 

"Cur velles memet id iocatam esse? ' Alicia rogavit. 'Insulsissi- 
mum est.' 

Culex autem modo suspirium penitus traxit. Duae lacrimae 
magnae de genis ei manaverunt. 

'Salse loqui non debes,' inquit Alicia, 'si te tam miserum reddit.' 

Deinde secutum est aliud suspirium parvum et triste. Hic vero 
Culex miser suspirando resolutus esse visus est. Cum enim 
Alicia suspexisset, in ramulo nihil in conspectu fuit. 

Et cum valde frigescere inciperet, quod tam diu immota 
sedebat, exsurrexit et porro processit. 

Mox ad agrum apertum pervenit, ultra quem silva erat. Haec 
multo obscurior quam proxima silva visa est; eam intrare Alicia 
paulum timuit. Cum tamen de re recogitavisset, progredi con- 
stituit. 

* Etenim certe hinc non redibo,' secum reputavit. 

Hic autem solus aditus fuit ad Quadratum Octavum. 

'Haec debet esse illa silva, considerate sibi dixit, 'ubi res 
nominibus carent. Quid ergo nomine meo fiet, ubi eo intravero? 
Nomen in totum amittere minime mihi placeat. Si hoc fiat, nomen 
aliud mihi dandum sit; idque paene certe iniucundum nomen sit.' 

"Ridiculum quidem sit, si animantem invenire coner qui 
nomine priore meo donatus erat! Simile sit ut si qui, canibus 
amissis, renuntiationes publicent — '' Nomini ' Pernici' respondet, 
et collare orichalci indutus est"'.' 

" Quid si te omnem rem cui obviam fias "Alicia" nomine appel- 
lare oporteat, donec aliqua earum respondeat! Si tamen sapiant, 
non omnino respondeant.' 

Cum tali modo garriret, ad silvam pervenit. Frigida et umbrosa 
esse videbatur. 

"Iucundissimum utique est,' dixit, dum sub arbores incedit, 
'postquam tam calida fui, ingredi in — in — in quid? ' Mirum ei 
fuit verbi meminisse non posse. 

'Tucundum utique est refugere subter — subter — scilicet 
subter Aoc!" 

Truncum arboris manu tetigit. 

*Quo nomine se appellat hoc? Puto vero nomen ei deesse — ita 
profecto est !' 

Paulum cogitans tacita stetit. Deinde confestim rursus loqui 
coepit. 

'Ergo res vero tandem evenit! Quisnam igitur sum ego? Si 
potero, reminiscar! Certum mihi est id facerel' 

At minimo usui fuit quod reminisci ei certum fuit. Postquam 
multum recogitavit, hoc tantum dicere potuit: 'L, certo scio L 
primam litteram esse!' 

Hic tunc Hinnuleus errabundus praeteriit. Aliciam oculis ma- 
gnis ac placidis intuitus est; sed non omnino territus visus est. 

"Age, venidum!' Alicia manu protenta dixit. 

Eum demulcere conata est; sed paulum modo resiluit. Tum, 
eam rursus intuens, constitit. 

*Quo nomine appellaris?' Hinnuleus demum dixit. 'Quam leni 
et dulci voce est!" Alicia secum reputavit. 

'Velim quidem me scire!' misera sibi dixit. Animo deiecta 
respondit, ' Nullo iam nunc nomine appellor.' 

'Id parum idoneum est,' Hinnuleus inquit. ' Iterum cogita!" 

Alicia cogitavit, sed nihil profecit. 

' Velim, sis, mihi dicas quid tu ipse appelleris, timide dixit. 
' Id fortasse rei paulum prosit.' 

'De eo te certiorem faciam, si paulo longius me comitaberis,' 
Hinnuleus dixit. ' Hic reminisci non possum." 

Itaque simul una per silvam ambulaverunt (Alicia brachiis 

collum molle Hinnulei amanter amplectebatur) quoad in alium 
agrum apertum evaserunt. Hic Hinnuleus in aerem subito prosi- 
luit, et a brachiis Aliciae se expedivit. 

*Hinnuleus sum!' laeta voce exclamavit. 'Et, vae mihi, tu es 
puella humana!" 

Oculi eius bell ac fulvi repente trepidatione suffusi sunt: 
statimque citissime aufugit. 

Alicia, eum abeuntem intuens, constitit. Dolore paene ad 
lacrimas impulsa est, cum comitem itineris parvum et iucundum 
tam subito amisisset. 

'Nunc tamen scio quis sim,' inquit; 'id quidem solatio non- 
nulli est. Alicia — Alicia — dehinc nominis non obliviscar.' 

"Nunc autem dubia sum utrum horum indicum viarum sequi 
debeam." 

Hoc non difficile erat responsu; una enim via sola erat, ambo- 
busque indicibus demonstrabatur. 

' Rem diiudicabo,' sibi dixit Alicia, 'cum via dividetur, indi- 
cesque alius aliorsum viam monstrabunt.' 

Sed hoc non probabile fore visum est. Diu longeque procedebat ; 
ubicumque autem via divisa est, duo indices, viam eandem mon- 
strantes, fuerunt. Alter notatus est 'AD DOMUM PIPILONIS, 
alter AD DOMUM SIBILONIS.' 

'Credo vero, Alicia denique dixit, 'ambos in eadem domo 
habitare. Mirum est me id antea non intellexisse.' 

' Sed melius erit diu ibi non morari. Eos modo visam et '' 3al- 
vete!" dicam, et rogabo quo modo ex silva evadere possim. 
Utinam mihi ad Quadratum Octavum pervenire liceat antequam 
vesperascat ! ' 

Itaque protinus palata est, progrediensque secum collocuta est. 

Deinde in flexum viae repentinum versa, duobus homuncioni- 
bus obesis obviam facta est. Tam subito id accidit ut facere non 
posset quin retro paulum saliret. 

Sed confestim se recepit, nam non dubitavit quin hi vero 
essent PIPILO et SIBILO. 

SUB arbore stabant, alter alterius collum amplexus. 

Alicia statim intellexit uter uterque esset, quod alteri ' PIP', 
alteri 'SIB' in monili acu pictum est. 

"Sine dubio uterque in parte monilis posteriore 'ILO' pictum 
habet,' sibi dixit. 

Tam immoti steterunt ut eos vivos esse prorsus oblita sit. 
Commodum circumspiciebat si ' ILO' in parte posteriore utriusque 
monilis scriptum esset, ut vox homuncionis 'PIP' notati eam 
animo conturbavit. 

'Si imaginaris nos esse signa ex cera facta, hic dixit, 'te 
oportet scilicet id numerato solvere. Cerae non factae sunt ut 
nulla impensa spectarentur. Nullo modo! ' 

'Contrario modo, homuncio 'SIB' notatus addidit, 'si nos 
vivos esse opinaris, te loqui oportet.' 

Nihil aliud Alicia potuit dicere quam ' Valde vero doleo.' 

Nam verba carminis vetusti in mente ei resonabant, velut si 
horologium strepitum continuum ederet; et facere non potuit 
quin verba clara voce diceret: 

' Pipilo et Sibilo 
Pugnandi iungunt pactum: 
Huic ille esse dat probro 
Crepitaculum infractum. 


"Tum cornix devolat ingens 
Niger aeque atque pix, ai! 
Uterque heros quem horrens 


Ignorat causam rixae.' 

'Scio de quo cogites, Pipilo inquit, 'sed non ita est, nullo 
modo!" 

'Contrario modo,' Sibilo perrexit, 'si ita fuit, ita esse potuit; 
et si ita esset, sic esset ; at cum ita non sit, non ita est. Ea ratio 
non est confutanda.' 

' Hoc cogitabam,' Alicia urbane dixit, 'qua via ex hac silva 
commodissime egredi possem: tantum obscurari incipit. Velim 
mihi, si vultis, id dicatis." 

Sed homunciones obesi, alter alterum intuiti, modo risu rictum 
diduxerunt. 

Facie tam similes erant discipulorum ludi grandium, ut Alicia 
facere non posset quin digito ad Pipilonem intento ' Prime Puer, 
responde!" diceret. 

"Nullo modo!' Pipilo propere dixit, statimque labra cum 
crepitu compressit. 

' Proxime Puer!' Alicia dixit, ad Sibilonem conversa. Pro certo 
habebat eum modo ' Contrario modo!' exclamaturum esse: quod 
quidem fecit. 

'Initium perperam fecisti!' Pipilo exclamavit. ' Si quem invisis, 
primum *'Salve!" dicere dextrasque iungere debes! ' 

Hic fratres alter alterum amplexi sunt; deinde uterque manum 
vacuam porrexit, ut cum ea manus iungeret. 

Alicia cum altero dextras iungere noluit, ne animum alterius 
laederet. Itaque, nodi expediendi causa, manus ambas simul 
prehendit. Confestim orbe facto circum saltabant. 

Hoc plane usitatum esse visum est (sic postea meminerat). Ne 
mirum quidem putavit esse quod sonum musicum audiret, qui ex 
arbore sub qua stabant emanare videretur. 

Alicia musicam hoc modo fieri iudicavit: fidium plectro pulsa- 
tarum modo rami inter se perfricti sunt. 

'At ridiculum quidem fuit, Alicia postea dixit, cum sorori 
suae omnia haec narraret, ' quod ipsa cantabam '' Circum morum 
»wnc saliemus." Nescio quando id coeperim, sed diutissime can- 
tavisse mihi visa sum!' 

Ambo alii saltatores obesi erant, brevique exanimati sunt. 
"Quattuor circuitus satis uni choro sunt,  Pipilo cum anhelitu 
dixit. 

Saltare aeque subito desierunt atque coeperunt. Simul vero 
musica destitit. 

Fratres, manibus Aliciae demissis, alhquamdiu eam intuiti sunt. 
Intermissio dubia secuta est: nam Alicia incerta fuit quo modo 
cum eis colloqui incipere deberet quibuscum nuper saltaret. 

Sibi dixit, 'Nihil prosit «wnc ''Salvete!" dicere: certo nimis 
longe iam processimus ad id faciendum!" 

Denique dixit, ' Spero vos defatigatos non esse.' 

"Nullo modo. Et summas gratias tibi ago quod hoc rogavisti,' 
Pipilo dixit. 

"Gratisimum mihi id dixisti!' Sibilo addidit. 'Diligisne 
carmina? ' | 

' Mihi satis placent — quaedam utique carmina,' Alicia dubie 
dixit. ' Velim, sis, mihi dicas quae via ex silva ferat.' 

'Quod carmen ei me recitare oportet? ' inquit Sibilo. Pipilonem 

oculis rotundis ac tristibus respexit. Sed id quod Alicia rogavit 
neglexit. 

* ' Phoca* et Faber" carmen longissimum est,' Pipilo respondit. 
Fratrem suum indulgenter amplexus est. 

Sibilo statim pronuntiare coepit: 


"In aequora elucet sol —' 


Hic Alicia interpellare ausa est. 'Si longissimum est, quam 
urbanissime dixit, ' velim mihi primo dicas quae via —' 
Sibilo leniter subrisit, et iterum coepit: 


"In aequora elucet sol, 
Effulgens plurimum; 
Quam maxime is tentat ut 
Sit mare placidum — 
Absurdum quidem, quod hoc fit 
Ad noctis medium. 


At luna lucet stolide, 
Quod censet non decere 
Adesse solem ibi tum, 
Nam tenebrae adiere — 
"Quam arrogans" ait "ille est, 
Qui ludo vult nocere!" 


Udissimi sunt latices, 
Arenae aridae; 

Non queas nubem cernere, 
Nam nubes sunt nullae: 

Nec supra volant alites — 
Deficiunt pennae. 


* Ut sine dubio in picturis animadvertisti, animal, cui dentes cornibus 
similes sunt, re vera non Phoca, sed Odobaenus Rosmarus est. At nimis 
difficile fuit tale nomen in versus inserere. 

Hic Phoca simul Faberque 
Deambulant iunctim; 
Vementer plorant ut vident 
Arenae tantam vim: 
" $1 quis asportet hanc," ait 
Uterque, '"'laetus sim." 


'^$i servae septem scopis tot 
Converrant sex menses, 
An possint expurgare hanc" 
Sic Phoca, 'computes? " 
Respondet Faber '" Dubito," 
Singultus dans tristes. 


*^ O Ostreae, venite huc" 
Phoca ait, "agiles; 
Iucundum sit nos iungere 
Et loqui multas res; 
Est nobis opus quattuor 
Ut simus comites." 

Hanc Ostrea grandissima 
Sine verbo conspicit ; 
Tum nictat illi oculo 
Et capite renuit ; 
Domunculam ostriferam 
Quod nimis diligit. 


At iuniores quattuor 
Alacres properant: 

Crepidae, togae mundae sunt 
Frontesque laverant — 

Id mirum plane erat, quod 
His pedes deerant. 


Sequuntur aliae Ostreae 
Duae bis initio; 

Frequenter spissae veniunt 
Crescente numero — 

In spuma saltant fluctuum 
Actae in sabulo. 


44 ALICIAE PER SPECULUM TRANSITUS 


At Phoca et Faber ambulant 
Aliquantum spatium; 

In saxulum reponunt se 
Situ idoneum. 

Exspectant omnes Ostreae 
Eventum prosperum. 


Sic Phoca: ''Venit tempus nunc 
De multis colloquendi; 

Crepidas, naves, ceras, caules 
Regesque disserendi — 

Cur mare fervens sit, porcis 
Alaene sint quaerendi." 


* Manete: sermo ne fiat 
Statim: " sic Ostreae; 

* Omnes obesae sumus, et 
Exanimes aliquae." 

** Ne festinetis," Faber ait; 
Hoc sunt gratissimae. 


At Phoca inquit, '' Opus est 
Pane praecipue; 

Acetum nobis piperque 
Sunt grata maxime — 

Si vultis, carae Ostreae, 
Edamus propere." 


'*Num nos edatis? " aiunt hae, 
Trementes paululum. 

'* Egistis prius comiter — 
Hoc sit miserrimum!" 

* Serena nox"' sic Phoca *'est. 
Locum puto lepidum." 

" Quam comes vos venistis huc, 
Dulcissimae vero!"' 
At Faber tantum dicit, "En, 
Frustum aliud cedo! 
Surdissima, opinor, es — 
Iterum te rogito." 


" Videtur turpe," Phoca ait, 
*^Ductare dolis has, 
Tam longe ductas cogere 
Tolutim ire eas! " 
At Faber tantum ait, '' Eho, 
Butyro, sis, parcas!" 


" Vobiscum dolens penitus," 
Phoca ait, ' maesta sum." 
Cum cura quamque digerit 
Cui corpus maximum, 
Praetendens lacrimantibus 


Oculis sudarium. 

Sic Faber: " Iter fuit hoc 
Iucundum, comites! 

Domumne eamus? " Verbi nil 
Aiunt participes — 

Nec vero mirum fuit, quod 
Comederant omnes.' 


' Phoca mihi magis placet,' inquit Alicia, ' quod scilicet ostrea- 
rum misellarum eam faulum miseruit.' 

' Plures nihilominus quam Faber edit,' inquit Sibilo. ' Nempe 
sudarium praetendit, ne Faber computaret quot sumpsisset: 
contrario modo! ' 

"Id sordidum quidem fuit!' Alicia indignans dixit. 'Faber 
igitur mihi magis placet — si tot quot Phoca non edit.' 

'At tot quot sumere potuit edit,' inquit Pipilo. 

Hoc nodum praebuit. Alicia intervallo dicere coepit, ' Eia vero, 
ambo indole iniucunda erant —' 

Hic territa intermisit ; nam in silva propinqua sonitum audivit 
similem anhelitui magnae machinae vapore impulsae. Timuit 
tamen ne contra fera esset. 

"Suntne circum hunc locum leones vel tigrides? ' timide rogavit. 

"Rex Ruber tantum est, qui stertit,' Sibilo dixit. 

' Veni, conspice eum!' fratres exclamaverunt. Uterque unam 
manum Aliciae prehendit, et ad eum locum ubi Rex dormiebat 
eam duxerunt. 

" Nonne specie venusta est? ' Pipilo inquit. 

Id ita esse sincere dicere Alicia non potuit. Rubro galero alto 
et cristato indutus est: et incomposite obtortus iacebat, et magno 
sonitu stertebat. 

Pipilo dixit, ' Tantum stertit ut paene caput suum decutiat!"' 

' Vereor ne, cum in herba humida iaceat, gravedine adficiatur,' 
Alicia, prudens puella, dixit. 

'Iam nunc is somniat,' Sibilo inquit; 'et de quo eum somniare 
putas? ' 

' Id nemo coniectare potest,' Alicia dixit. 

'De te vero somniat!' Sibilo, plausu gloriose facto, dixit. 'Et 
si de te somniare desinat, ubinam tu sis? ' 

' Hic certe, ubi nunc sum,' Alicia dixit. 

' Minime vero!' Sibilo contemptim respondit. ' Tu nusquam sis. 
Tu scilicet modo es quiddam de quo somniat!"' 

'Si istic Rex expergiscatur, Pipilo addidit, 'tu cum fragore 
exstinguaris — velut candela!" 

"Non ita sit!' Alicia indignans exclamavit. ' Praeterea, si ego 
modo sum quiddam de quo is somniat, velim scire quid vos sitis! ' 

" Idem itidem,' inquit Pipilo. 

' Idem itidem, itidem!' inquit Sibilo. 

Haec tam magna voce clamavit ut Alicia facere non posset quin 
diceret, 'St! Si tantum strepes, vereor ne eum suscites!' 

"Te utique mentionem eius suscitandi facere usui non est,' 
Pipilo dixit, 'cum pars modo eius somnii sis. Certe scis te non 
re vera exsistere.' 

' Vere quidem exsisto!' Alicia dixit, et lacrimare coepit. 

'Lacrimando te veriorem non reddes,' inquit Sibilo; 'non est 
cur lacrimare debeas.' 

'Si re vera non exsisterem,' Alicia dixit (dum lacrimat paene 

risit, quod res tota tam ridicula videbatur), 'lacrimare non 
possem." 

' Num profecto credis te veras lacrimas fundere? ' Pipilo magna 
contemptione interpellavit. 

Alicia secum reputavit: ' Eos nugari certo scio; et eo lacrimare 
stultum est.' 

Itaque, lacrimis abstersis, quam hilarissime potuit perrexit, 
' Me utique ex silva excedere oportet, nam obscurum maximum 
jam fit. Putasne imbrem esse venturum? ' 

Pipilo supra se fratremque umbellam magnam extendit; in 
quam suspiciens dixit, ' Immo vero non puto — hic saltem subter 
— pluviam fore. Nullo modo! ' 

' Extra autem pluviane esse potest? ' 

* Potest, si libet,' Sibilo inquit. ' Nostra non interest. Contrario 
modo!' 

*Quantum suis rebus student!' Alicia sibi dixit. In animo 
' Valete!' dicere atque discedere habuit, cum Pipilo ex umbella 
subsiluit, et manum eius apprehendit. 

'Illudne vides? ' voce ira incensa dixit. Oculi subito ei magni et 
flavi facti sunt, dum digito tremulo rem parvam et albam mon- 
strat, quae sub arbore iacebat. 

* Modo crotalum est,' Alicia, rem parvam et albam perscrutata 
dixit. ' Non scilicet crotalus est,' cito addidit, nam eum territum 
esse putavit. 'Solum crepitaculum vetustum — veterrimum et 
infractum — est.' 

* Id scivi!' Pipilo clamavit. Pedes supplodere et crines vellere 
coepit. ' Inutile vero est!" 

Tum Sibilonem intuitus est: hic statim humi consedit, et sub 
umbella se celare conatus est. 

Alicia, manu brachio eius imposita, blande dixit, 'Propter 
crepitaculum vetustum te ita irasci non oportet.' 

'At vetus non est!' Pipilo multo furiosius exclamavit. ' Novum 
vero est — id heri emi — meum bellum NovuM CREPITACU- 
LUM!' Ululatu maximo vociferatus est. 

Sibilo interea conatus est umbellam ita complicare ut ipse 
intus esset. Ita mirum hoc fuit ut Alicia prorsus fratrem iratum 
neglexerit. 

Sed Sibilo propositum parum efficere potuit. Postremo in 
umbella involutus, capite solo extruso, volutatus est. Sic iacuit, 
et vicissim os oculosque magnos aperuit et clausit. 


TS | 


" Speciem praecipue piscis praebet,' Alicia secum reputavit. 

'Nempe pacisci vis proelium committere?' Pipilo placidius 
dixit. 

'Satis bene mihi libet, alter, ex umbella prorepens, morose 
respondit. 'At illam nos vestiri adiuvare oportet.' 

Itaque fratres ambo manibus iunctis in silvam abscesserunt, 
et cito redierunt. Brachiis res multigeneras portaverunt — cul- 
citas, lodices, stragula, lintea, operimenta vasorum, arcas car- 
bonarias. 

'Spero te res acibus figere lineisque colligare scire, Pipilo 
dixit. 'Harum rerum una quaeque aliquo modo induenda 
est.' 

Alicia postea dixit se numquam in vita tantum tumultum 

vidisse — quo modo ambo huc illuc festinarent — quot vesti- 
menta sibi induerent — quanta molestia lineae ligandae et 
fibulae vesti affigendae sibi essent. 

'Cum plane instructi erunt, simillimi erunt fascibus vestium 
detritarum!' sibi dixit. Collo Sibilonis culcitam accommodavit, 
ne caput ei abscideretur (hoc utique ipse dixit). 

'Si cui caput in proelio abscisum est,' serio dixit, "id paene 
gravissimum est quod ei accidere possit.' 


Alicia cachinnum edidit, quem optime in tussim convertit, ne 
animum ei laederet. 

'Pallidusne esse tibi videor?' Pipilo dixit. Accessit ut Alicia 
galeam sibi in capite illigaret (galeam esse dixit, at certo similior 
vasis culinarii erat). 

' Vero, paulum es pallidus, "Alicia mite respondit. 

'Plerumque fortissimus sum,' Pipilo voce submissa perrexit. 
"Sed hodie forte dolore capitis afficior.' 

'Ego autem dolore dentium afficior!' Sibilo, dicto audito, 
inquit. ' Dolorem multo maiorem quam tu accipio!" 

' Melius ergo sit si hodie non omnino pugnetis,' Alicia dixit; 
nam occasionem bonam pacis faciendae esse existimavit. 

' Necesse est nos aliquantulum pugnare; sed diu perseverandi 
non studiosus sum,' Pipilo dixit. ' Quota hora nunc est? ' 

Sibilo oculos in horologium suum parvulum coniecit; deinde 
dixit, ' Hora nona et semis est.' 

'Pugnemus igitur ad horam undecimam, deinde cenemus,' 
Pipilo inquit. 

' Esto!' Sibilo maestius dixit. ' Et illa nos spectet. At nimium 
propinqua noli esse. Plerumque omnia quae in conspectu sunt 
pulso — cum valde commotus fio.' 

' Et ego omnia quae attingere possum pulso, sive in conspectu 
sive non sunt,' Pipilo dixit. 

Alicia risit. 'Arbores igitur saepissime, opinor, pulsas,  in- 
quit. 

Pipilo subarroganter subridens circumspexit. 'Cum nos 
proelium confecerimus,' inquit, 'nulla arbor vero circum alicubi 
erecta restabit ! ' 

'Atque crepitaculi modo causa omnia haec fient!' Alicia dixit. 
Etiam enim speravit se effecturam esse ut de re tam minuta 
pugnare eos faulum puderet. 

*Non tam molestum mihi fuisset, Pipilo inquit, 'nisi crepi- 
taculum novum fuisset." 

* Velim cornicem ingentem venturum esse!' Alicia sibi dixit. 

'Scilicet unus gladius solus est,' Pipilo fratri dixit; 'sed tibi 
umbella uti licet — ea aeque acuta est. Sed cito nobis incipiendum 
est; nam quam maxime obscurum fit.' 

' Etiam eo obscurius quidem,' Sibilo inquit. 

Tam subito obscurum fiebat ut Aliciae videretur tempestatem 
cum tonitru advenire. 

"Quam densus et ater is nimbus est!' inquit. ' Et quam celeriter 
accedit! Credo vero eum esse alis praeditum!" 

' Cornix est!' Pipilo territus acuta voce clamavit. Fratres ambo 
statim aufugerunt; et momento temporis ex conspectu abierant. 

Alicia in silvam paululum cucurrit, et sub arbore grandi 
substitit. 

"Nullo modo cornix hic me petere potest,' sibi dixit. ' Ingentior 
multo est quam ut inter arbores se comprimat. Sed utinam ne 
alis tantum plauderet — procellam enim satis magnam gignit in 
silva. Ecce, amiculum alicuius flatu aufertur! ' 


CAPUT QUINTUM 

ITA locuta amiculum apprehendit et possessorem quaesivit. 

Regina Alba statim per silvam citato cursu raptim accessit, 
brachiis ambobus extentis quasi volaret. Alicia, amiculum portans, 
comiter ei obviam ivit. 

*Laetor me forte obviam factam esse,' Alicia dixit; eamque ad 
amiculum rursus induendum adiuvit. 

Regina Alba, eam modo timide dubieque intuita, aliquid 
susurro sibi identidem dixit. 'Panis cum butyro, panis cum 
butyro,' dicere visa est. 

Alicia reputavit, si colloqui deberent, sibi ipsi curandum fore 
ut initium fieret. 

Itaque primo timidius dixit, ' Putemne me palam Regina Alba 
sistere? ' 

'Sic fortasse est, si quod agis pallam sistere vocas, Regina 
inquit. ' Mea quidem opinione non omnino ita est.' 

Alicia putavit, inito iam colloquio, nullo modo disputari 
debere: itaque subrisit, et dixit, 'Domina Augusta, si modo mihi 
explicabis quo modo initium recte facere debeam, te vestiam ut 
optime potero." 

'At te id facere omnino nolo!' Regina misella cum gemitu 
dixit. ' Has duas horas me vestio!' 

Ut Alicia secum reputavit, multo melius fuisset, si quae 
alia vestem ei induisset; vestis tam incomposita et inculta 
fuit. 

"Una quaeque res prava est,' Alicia sibi dixit, 'et vestis tota 
acibus horret!" Clara voce addidit: 'Licetne mihi amiculum tibi 
paulum corrigere? ' 

' Nescio quid ei sit!' Regina maeste dixit. 'Non compos sui, 
opinor, est. Acibus id varie conexui, sed placari non vult!' 


'Si acus omnes eidem lateri infigis, recte dependere non 


potest, Alicia dixit. Vestem ei leniter composuit. 'Et eheu! 
Crines tui vero incompti sunt!" 


'Peniculus comatorius eis implicitus est!' Regina suspirans 
dixit. 'Et pectinem heri amisi.' 


d n. 

Alicia peniculum curate expedivit, et comas ei pro sua parte 
recomposuit. 


'Specie vero multo iucundiore nunc es!' dixit, postquam acus 
plerasque loco permutavit. 'At re vera ornatrice uti debes!" 


"Te certo libenter conducam!' Regina dixit. ' Duos sestertios 
nundino quoque tibi dabo, et alternis diebus poma condita.' 


Aliciae necesse fuit ridere. Dixit: 'Nolo me conducas — et 
poma condita mihi parum placent.' 


'At optima poma condita sunt,' Regina dixit. 

' Hodie tamen utique nulla volo.' 

' Etiamsi maxime velles, ea habere non posses,' Regina inquit. 
' Pactum est poma cras fore — et poma heri fuisse — sed num- 
quam hodie esse.' 

' Necesse tamen est aliquando poma hodie esse,' Alicia inter- 
pellavit. 

'Immo vero fieri non potest, Regina dixit. 'Poma condita 
habeas quoque die alterno; diesque hodiernus scilicet non est dies 
alternus.' 

* Id non omnino intellego,' Alicia dixit. ' Me maxime conturbat !' 

"Propter hanc vitam retroversam fit, Regina benigne dixit. 
' Semper ergo initio vertiginosus fias —' 

'" Hanc vitam retroversam!' Alicia attonita repetivit. 'De tali 
re numquam audivi!' 

'— sed maximum commodum habet, quod memoria in partes 
contrarias valet.' 

"Certa sum memoriam *eam in unam partem solum valere;,' 
Alicia dixit. 'Rerum meminisse non possum antequam acci- 
derint.' 

"Memoria manca ea est quae retrorsum solum valeat, Regina 
dixit. 

'Qualium rerum tu maxime perspicue reminisceris?' Alicia 
rogare ausa est. 

' Nempe earum rerum quae post trinum nundinum acciderint,' 
Regina neglegenter respondit. 

' Exempli gratia," perrexit, dum segmentum emplastri magnum 
digito suo affigit, 'Nuntium Regium habes. Is nunc in carcere 
poenas subit. Quaestio autem ne incipietur quidem ante diem 
Mercurii proximum. Et facinus vero ad extremum committetur.' 

' Quid si facinus non omnino committat? ' Alicia dixit. 

' Nonne id multo melius sit?' Regina dixit. Emplastrum circum 
digitum fascia parvula ligavit. 

Id quidem negari non posse Aliciae visum est. 'Multo melius 
certo sit,' inquit; 'at sic puniri ei multo melius non sit.' 

"Cum id utique dicis, erras, Regina inquit. 'Tune umquam 
punita es? ' 

"Ob peccata tantum,' Alicia dixit. 

*" Eoque certo melior facta es!' Regina elate dixit. 

"Ita vero; sed ob peccata quae re vera commiseram punita 
sum,' Alicia dixit. ' Res inter 
se totae discrepant.' 

"At si ea non commisisses,' 
inquit Regina, 'etiam melius 
fuisset; etiam | melius — 
melius — melius! ' 

Quotiens 'melius' dixit, 
vox eius usque acutior facta 
est, donec ad extremum 
stridorem argutum edidit. 

Alicia commodum dicere 
incipiebat 'In errore aliquo 
versaris —', cum Regina tam 
magna voce vociferari coepit 
ut dictum perficere non 
posset. 

' Ài, ai, ei!' Regina clama- 
vit. Manum suam concussit quasi eam prorsus decutere vellet. 
' Digitus meus sanguine fluit! Ai, ai, ai, eheu!" 

Ululatus eius tam similes stridoris machinae vapore impulsae 
erant, ut Aliciae manibus aures obtegere necesse esset. 

'Quid tibi vero est?' dixit, cum primum audiri potuit. ' Digi- 
tumne acu pupugisti? ' 

"Nondum vero eum pupugi,' Regina inquit, 'sed brevi fiet — 
ai, ai, ei!' 

"Quando te id facturam esse opinaris? ' Alicia rogavit. Vix risu 
sibi temperavit. 

"Cum amiculum iterum conectam,' Regina misella cum gemitu 
dixit, ' fibula statim resolvetur. Ài, ai!' 

Hic vero fibula disiuncta est; Regina raptim eam corripere 
rursusque coniungere conata est. 

'Cave!' Alicia exclamavit. 'Prave eam tenes!' Nimis sero 
fibulam comprehendere conata est: acumine retecto Regina 
digitum pupugerat. 

' Ea de causa scilicet sanguine fluxit,' subridens Aliciae dixit. 
' Iam tandem intellegis quo pacto res hic fiant." 

'At cur nunc non vociferaris?' Alicia rogavit. Manus paratas 
ad aures iterum obtegendas habuit. 

" Iam vero satis vociferata sum,' Regina inquit. ' Quid denuo id 
renovare prosit? ' 

Iam demum lucescere incipiebat. ' Haud dubie cornix avolavit,' 
inquit Alicia. ' Laetor quod abiit. Noctem appropinquare putavi." 

' Velim me laetari posse!" Regina dixit. ' Rationis autem rectae 
numquam meminisse possum. Laetissima esse tu debes quod in 
hac silva habitare, et quandocumque vis gaudere licet !' 

'At hic maxime sola sum!" Alicia maeste dixit. Utque de soli- 
tudine sua cogitavit, de genis duae lacrimae magnae ei mana- 
verunt. 

"Noli, precor, sic agere!' Regina, digitis desperanter inter se 
pectine iunctis, clamavit. 'Cogita quam grandis puella sis. 
Cogita quam longe hodie veneris. Cogita quota hora sit. Cogita 
quidvis, at noli lacrimare!" 

Dum etiam lacrimat, Alicia facere non potuit quin hoc rideret. 
' Potesne tu rebus cogitandis tibi temperare quominus lacrimes? ' 
ea rogavit. 

"Eo modo vero fit, Regina firmissime asseveravit. 'Nemo 
scilicet res duas una simul facere potest. Principio de aetate tua 
cogitemus — quot annos habes?' 

'Septem annos et semissem exactos." 

"Tibi non opus est "exactos" dicere, Regina dixit. 'Sine eo 
tibi credere possum. Tibi nunc aliquid praebebo quod credas. Ego 
annos habeo centum unum, menses quinque et diem unum.' 


*Id credere non possum,' Alicia dixit. 
E 

' Verone ita est?' Regina leniter dixit. ' Conare iterum: spiritu 
penitus ducto, operi oculos.' 

Alicia ridens dixit: 'Id conari non usui est. Eis rebus quae 
fieri non possint nullo modo credi potest.' 

' Hoc fortasse te non multum exercuisti, Regina inquit. 'Cum 
tot annos haberem quot tu nunc habes, cotidie semihoram me 
exercebam. Aliquando etiam non minus sex rebus impossibilibus 
ante ientaculum credidi. Eheu! Amiculum meum rursus aufertur! ' 

Dum loquitur, fibula disiuncta est, et venti impetu trans 
rivulum quemdam amiculum abreptum est. 

Regina, brachiis rursus extentis, id festinanter persecuta est. 
Tunc autem ipsa id recuperavit. 

'Id receptum habeo!' elate exclamavit. 'Nunc videbis me 
ipsam solam acibus id conectere posse! ' 

"Spero igitur digitum tuum sanum factum esse," Alicia urbane 
dixit. Rivulum simul post Reginam transiit. 


'Ah, multo melior factus est!' Regina dixit. Vox eius magis 
magisque stridebat. 'Multo me-elior! Me-e-elior! Me-e-e-elior! 
Me-e-e-eh! ' 

Verbum ultimum in balatum longum velut ovis produxit. 

Alicia trepidavit. Reginam intuita est, quae lana subito in- 
voluta esse visa est. Oculos tersit et iterum circumspexit. Incerta 
erat quid vero accidisset. 

"Num in taberna sum?' inquit. 'Estne vero ovis quae ultra 
mensam sedet? ' "s 

Ouamquam oculos assidue tergebat, non multum amplius 
cernere potuit. 

In taberna parva et obscura erat, cubitisque mensae innite- 
batur. Contra eam Ovis vetula in cathedra sedebat. Textile acibus 

texebat; et aliquando desistens eam per magna vitrea ocularia 
intuebatur. 

"Quid emere vis?' Ovis denique dixit. Paulisper ab opere 
textili suspexit. 

'Nondum certum mihi est," Alicia mitissime dixit. ' Primo, si 
licet, velim omnia circum me spectare.' 

'Si vis, tibi licet ante te atque in utrumque latus spectare,' 
Ovis dixit. 'Sed omnia circum te spectare non potes — nisi in 
occipitio oculos habes.' 

Alicia vero post se retro videre non potuit; itaque se modo 
convertit, et cum ad pluteum quemque accederet, eum spectavit. 

Taberna plena rebus miris omnis generis esse visa est. Sed 
maxime mirum erat quod, quotiens pluteum quemque intente 
aspexit, ut quae vero in eo essent cerneret, is pluteus tunc 

semper vacuus fuit; ceteri tamen circum eum plane rebus referti 
fuerunt. 

'Omnia hic tantopere fluitant!' voce queribunda postremo 
dixit. Aliquantum temporis rem quamdam magnam et nitidam 
frustra insectata erat. 

Haec speciem aliquando pupae, aliquando quasilli praebuit, 
semperque in pluteo sita fuit supra illum quem intuebatur. 

' Haec quidem res maxime omnium me frustrat — at hoc modo 
agam,' consilio subito capto addidit; 'usque ad pluteum editis- 
simum eam consequar. Per lacunar enim ire, opinor, ei difficilli- 
mum erit!" 

Sed hoc etiam inceptum irritum fuit. Res per lacunar, quasi ad 
id plane assueta esset, quam quietissime penetravit. 

' Puellane es an turbo? ' Ovis, alio pare acuum assumpto, dixit. 
' Me mox vertigine afficies si isto modo rotaberis.' 

Iam quattuordecim paribus simul operabatur. Alicia magna 
miratione eam spectabat. 

*Quo modo tot acibus texere potest?' puella dubie sibi dixit. 
' Hystricis similis magis magisque fit !' 

' Scisne remigare? ' Ovis rogavit ; simul par acuum textrinarum 
ei praebuit. 

'Paululum quidem — sed non in terra — neque acibus —' 
Alicia dicere incipiebat, cum acus in remos mutatae sunt. 

In parva scapha inter ripas prolabente eas esse invenit; itaque 
eam quam optime poterat eniti oportuit. 

' Palmas erige!' Ovis clamavit. Aliud par acuum prehendit. 

Huic dicto respondendum esse non visum est. Alicia igitur 
nihil dixit, sed remis incubuit. 

Aqua inusitato modo se gessit; aliquotiens remi in ea adhae- 
serunt, vixque extorqueri potuerunt. 

'Palmas erige! Palmas erige!' Ovis iteravit, acusque plures 
prehendit. *'Aliter mox palmas infodies.' 

'Palmas quidem amoenas!' Alicia sibi dixit. 'Id facere mihi 
libeat.' 

"Nonne me '' Palmas erige!" dicere audivisti? ' Ovis irate dixit. 
Acus complures prehendit. 


"Audivi vero,' Alicia inquit. 'Saepissime — et clarissima voce 
— id dixisti. Sed ubinam sunt palmae? ' 

"Nempe in aqua!' Ovis dixit. Aliquot acus in villum suum 
infixit, quoniam manus eius plenae erant. ' Erigedum palmas!' 

"Cur tam saepe "' Palmas erige!" dicis?" Alicia subirata postre- 
mo dixit. 'Ego horti cultrix non sum!' 

"Es vero,' Ovis inquit. 'Saltem inter moros certe es!" 

Hoc animum Aliciae paulum laesit. Itaque paulum temporis 
non collocutae sunt. 

Scapha quiete provecta est, aliquando per herbas aquatiles (in 
quibus remi magis quam antea adhaeserunt), aliquando sub 
arboribus. 

Semper autem altae ripae fluminis in utroque latere protentae 
capitibus earum imminebant. 

* Ah, si tibi libet — ecce iunci odorati!" Alicia subito delectata 
exclamavit. 'Illic vero sunt — et bellissimi quidem!' 

*De istis mihi ''si libet" dicere tibi non opus est,' Ovis, operi 
textorio intenta, dixit. ' Ego eos ibi non posui, neque eos amotura 
sum.' 

*Immo vero dicere volui ''Si vis, licetne nobis subsistere et 
aliquos eorum carpere?" Si quidem scapham paululum sistere 
vis.' 

* Quo modo ego eam sistere possum? ' Ovis inquit. 'Si remigare 
desines, ipsa per se consistet.' 

Itaque scapham flumine temere devehi siverunt, donec inter 
iuncos fluctuantes leniter vecta est. 

Deinde Alicia, manicis vestis cum cura retractis, brachia in 
aquam usque ad cubitum mersit, ut iuncos longe sub aqua 
apprehensos decerperet. 

Iam parumper Ovis atque operis textorii prorsus oblita est. 
Extremis tantum crinibus passis in aquam immersis, ultra latus 
scaphae pependit. Vultu hilari et ardenti manipulos iuncorum 
odoratorum laete carpsit. 

'Spero quidem non fore ut scapha subvertatur!' sibi dixit. 
'Ah, quam pulcher ille iuncus est! At eum contingere non potui.' 

Molestum certo ei visum est, quamvis vero, cum scapha prae- 
terveheretur, multos iuncos pulchros carperet, semper alium esse 
pulchriorem quem contingere non posset. 

' Paene consulto factum esse videtur. Iunci pulcherrimi semper 
nimium procul sunt!' sibi postremo dixit. Suspirio edito, iuncos 
pervicaciae accusavit quod tam procul siti essent. 

Tum genis rubore suffusis, et crinibus manibusque aqua manan- 
tibus, retro in locum cito repsit, atque iuncos dilectos, quos nuper 
collegerat, disponere coepit. 

Haud multum eius iam tunc interfuit quod iunci, ex quo 
tempore eos decerpsit, marcescere omnemque odorem et pulchri- 
tudinem amittere coeperunt. 

Etiam enim si veri sunt, iunci odorati non diu permanent: hi 
autem, in somnio oblati, dum ad pedes eius acervatim iacent, 
nivis modo dilapsi sunt. Sed tot alia mira Aliciae proposita sunt, 
ut vix id animadverterit. 

Non multo longius processerant, cum una palmula in aqua 
adhaesit et recusavit ne extricaretur (sic Alicia rem postea 
explanavit). 

Capulus igitur eam sub mento percussit; et quamquam identi- 
dem ' Oh! Oh! Oh!' vociferata est, Aliciam infelicem de transtro 
in acervum iuncorum stravit. 

Nullam tamen noxam passa, cito surrexit. Ovis acibus usque 
texebat, velut si nihil accidisset. 

Cum Alicia, se etiam in scapha esse gavisa, locum suum recu- 
peravisset, Ovis dixit 'Tunc palmam belle infodisti!' 

"Itane vero? Eam non vidi, Alicia dixit, dum in aquam 
obscuram propter scapham caute spectat. ' Utinam ne eam ami- 
sissem — velim quidem me palmam bellam mecum domum ferre 
posse, quam in horto inseram!' 

Ovis autem modo contemptius risit, et in opere textorio 
perstitit. 

'Multaene palmae hic sunt? ' Alicia dixit. 

'Palmae quidem atque res variae et diversae, Ovis inquit. 
'Multa sunt quae tibi eligere liceat. At decerne, sis, quid velis. 
Quidnam vero emere vis? ' 

"Quid emere volo? ' Alicia trepida simul et timida reddidit. 

Remi enim et scapha et flumen momento temporis evanuerant. 
In taberna parva et obscura denuo fuit. 

"Ovum, sis, velim emere,' timide dixit. ' Quanto ea vendis? ' 

"Unum duobus sestertiis et semisse valet — duo uno sestertio 
valent,' Ovis respondit. 

*'Num duo igitur minoris uno valent?' Alicia mirata dixit. 
Crumenam suam e sinu extraxit. 

'Si autem duo emes, ambo tibi edenda erunt,' Ovis dixit. 

' Unum ergo, si tibi libet, emam,' Alicia, nummis in mensam 
positis, dixit. Secum enim reputavit, 'Gustus enim non omnino 
suavis esse possit." 

Pecunia accepta et in arcam deposita, Ovis dixit, ' Numquam in 
manus cuiquam res pono — id non idoneum sit — tibi ipsi id 
consequi necesse est.' 

Quo dicto, ad ultimam tabernam abscessit, et ovum rectum in 
pluteum stetit. 

'Demiror cur idoneum non sit' Alicia sibi dixit. Cum extrema 
pars tabernae valde obscura esset, errabunda mensas et sellas 
offendit. 

"Quo diutius ad ovum accedo, eo longius removeri videtur. 
Haecne vero est sella? At profecto ramos habet! Quam mirum est 
arbores hic satas esse! Et reapse, ecce, rivulus est. Haec est 
maxime mira taberna omnium quas umquam vidi! ' 


Itaque magis magisque dubia progressa est. Res quaeque, 
simul atque ad eam accessit, in arborem mutata est. 
Plane coniectavit fore ut idem ovo contingeret. 


CAPUT SEXTUM 


OVALIUS CRASSUS 


OvuM autem magis magisque crescebat, et magis magisque 
simile hominis fiebat. 

Cum ad id prope accessisset, Alicia oculos et nasum et os ei 
esse vidit. Átque etiam propius aggressa, ipsum OVALIUM 
CRASSUM eum esse perspicue vidit. 

'Alius quisquam esse non potest!' sibi dixit. 'De eo tam 
certa sum quam si nomen eius per faciem totam inscriptum 
esset |' 

Nomen quidem facile centies in illa facie ingenti inscribi 
potuit. 

Ovalius Crassus, cruribus Turci modo subter reflexis, in summo 
muro alto sedebat, tam angusto quidem ut Alicia admiraretur 
quo modo vitare posset ne decideret. 

Cum oculos in contrariam partem constanter defixos haberet, 
eamque prorsus neglegeret, eum imaginem inanimam esse putavit. 

"Simillimus vero ovi is est,' clara voce dixit. Manibus ad eum 
excipirendum paratis opperta est, nam eum delapsurum esse 
semper exspectabat. 

' Maxime mihi stomachum movet,' Ovalius Crassus, ab Alicia 
retro respiciens, longo intervallo dixit, 'quod ovum appellor — 
maxime!" 

' Dixi modo te speciem ovi praebere, domine,' Alicia, explanandi 
causa, mite dixit. ' Nonnulla autem ova scilicet pulcherrima sunt.' 
Sic se id quod dixisset in laudem convertere posse sperabat. 

"Nonnulli homines, Ovalius Crassus, ut ante ab ea retro 
respiciens, dixit, ' nihilo sagaciores sunt quam infans!" 

Alicia nihil habuit quod ad hoc responderet. Quae enim dicta 

sunt colloquium vix appellari potuerunt, quoniam ei ipsi nihil is 
dixerat, ultimoque dicto vero arborem quamdam alloqui visus 
est. 

Itaque constitit, et voce submissa sibi recitavit: 


'In muro sedebat Ovalius Crassus: 

Inde casum deorsum horrendum est passus. 
Toto agmine regio et equitatu 

Prisco Crassus nequibat rursus poni in statu.' 


' Versus ultimus nimis longus ad numero conveniendum est,' 
paene clara voce addidit ; nam oblita est Ovalium Crassum se esse 
auditurum. 

' Noli ibi stare et tibi sic garrire,' Ovalius Crassus, tum primum 
eam intuitus, dixit ; 'sed dic mihi quis sis et quid scire velis.' 

"Nomen mihi est Alicia, sed —' 

*'Nomen satis fatuum id est!' Ovalius Crassus inurbane inter- 
pellavit. ' Quid significat? ' 

' Necessene est ut nomen aliquid significet?' Alicia haesitans 
rogavit. 

' Necesse plane est,' Ovalius Crassus dixit, et paulum cachin- 
navit. 'Nomen meum figuram qua sum significat — atque adeo 
formosa figura est. Quantum ad nomen tuum attinet, qualibet 
figura esse posses.' 

*Cur hic foris solus sedes?' Alicia dixit; nam disputationem 
incipere noluit. 

"Nempe quod nemo mecum est!" Ovalius Crassus inquit. 'Num 
putavisti me illius aenigmatis enodationem rectam nescire? Roga 
aliud !' | 

'Nonne tutius esse tibi videtur humi infra sedere?' Alicia 
perrexit. Non aliud aenigma proponere in animo habuit; tantum 
saluti miri homunculi benigne consuluit. ' Murus maxime angustus 
est!' 

'Facilia vero aenigmata proponis!' Ovalius Crassus fremuit. 
' Prorsus non tutius esse mihi videtur! Si enim umquam a muro 

decidam — quod quidem accidere vix possit — at si re vera 
delabar —' 

Hic labiis compressis tam severus ac magnificus visus est ut 
Alicia sibi vix temperare posset quin rideret. 

*'Si re vera delabar,' is perrexit, ' Rex mihi 5romisit (ah, pal- 
lescere tibi licet, si vis! Profecto non putavisti me illud dicturum 
esse), Rex mihi promisi — sua $psa persona promisit — se — 
se —' 

'Se totum equitatum agmenque missurum esse," Alicia temere 
interpellavit. 

'Id quidem molestissimum est!' Ovalius Crassus, ira subito 
incensus, exclamavit. 'Tu subauscultavisti ad fores — et pone 
arbores — et desuper ad fumi emissaria — aliter hoc cognovisse 
non potuisses!' 

'Immo vero id non audivi!' Alicia leniter dixit. 'Est in 
libro.' 

' Esto! Talia sine dubio in libro scribi possunt,' Ovalius Crassus 
placatius dixit. ' Ea vero tibi appellare licet 'Annales Populi ".' 

"Jam me intente contemplare! Is vero sum qui Regem adlo- 
cutus sim; fortasse alium talem numquam videbis. Et ne me 
superbum esse putes, mecum dextras iungere tibi licet !' 

Ut se proclinavit (et ita faciens tantum non a muro decidit), 
rictum risu latissime diduxit, et manum Aliciae porrexit. Qua 
prehensa eum satis trepida spectavit. 

'Si paulo latius rictum diducat, duo oris latera ei fortasse 
circum caput totum extendantur,' sibi dixit. 'Tum quid capite 
eius fiat? Fieri possit ut prorsus a corpore seiungatur!' 

'Ita vero est: equos omnesque milites mittat, Ovalius Crassus 
porro dixit. 'Illi vero momento temporis me citissime extollant! 
Paulo tamen celerius iusto colloquimur; ad proximum a postremo 
dictum regrediamur.' 

' Vereor ut id satis meminerim,' Alicia urbanissime dixit. 

'Ab integro igitur denuo incipiamus,' Ovalius Crassus inquit, 
'et meae nunc partes sunt ut quaestionem deligam —' (' Loquitur 

velut si ludum luderet!' sibi 
dixit Alicia). 'AÁd hoc ergo re- 
sponde. Quot annos dixisti te 
habere? ' 

Alicia, ratione brevi compu- 
tata, dixit 'Septem annos et 
sex menses.' 

' Perperam respondisti!' Ova- 
lius Crassus elate exclamavit. 
' Nihil tale vero dixisti.' 

'Putavi te dicere intendisse 
'*Quot annos habes? "' Alicia explanavit. 

'Si id dicere intendissem, id dixissem, Ovalius Crassus in- 


quit. 
Alicia, cum disputationem rursus incipere nollet, nihil dixit. 
"Septem annos et sex menses nata es!' Ovalius Crassus secum 
reputans dixit. 'Aetas quidem incommoda est. Si me consuluisses, 
dixissem "Septem annos nata, desiste" — nunc autem sero 
est." 

"De aetate crescendo numquam consulo quemquam,' Alicia 
subirate dixit. 

' Num nimis arrogans es? ' ille rogavit. 

Hac sententia Alicia etiam iracundior facta est. 'Hoc volui 
dicere,' inquit; 'cuncti homines senescere debent." 

' Cuncti fortasse debent,' Ovalius Crassus dixit, 'sed coniuncti 
non debent. Si adiutores habuisses, cum septem annos nata esses, 
desistere potuisses.' 

"Quam pulchro cinctu indutus es!' Alicia subito dixit. 

De aetate satis superque dissertum esse secum reputavit, 
suasque partes nunc esse, si vero invicem rogitarent, ut quae- 
stionem optaret. 

*' Focali utique pulchro te indutum esse me dicere oportuit,' re 
reputata denuo dixit, '— at cinctus vere est — oh, veniam a te 
peto!" conturbata addidit. 

Ovalius Crassus enim hoc moleste ferre visus est; et Alicia se 
de cinctu loqui non statuisse velle coepit. ' Utinam scirem," sibi 
dixit, 'collum eius a medio corporis distinguere! ' 

Ovalius Crassus evidenter iratissimus fuit. Paulum temporis 
nihil dixit: sed cum iterum vero loqueretur, fremitum gravem 
edidit. 

' Maxime — molestum — quidem — est," postremo dixit, 'cum 
quispiam focale a cinctu distinguere non potest!" 

'Scio me inscitam rerum esse," Alicia tam demisse respondit ut 
Ovalius Crassus leniretur. 

' Focale est, puella, et pulchrum quidem, ut dicis; quod Rex 
Albus et Regina Alba mihi donaverunt. En tibi est!" 

'Itane vero? ' Alicia dixit. Laeta erat quod denique rem idoneain 
ad colloquendum delegerat. 

'Id mihi donaverunt, Ovalius Crassus, genu altero super 
alterum posito manibusque circum coniunctis, considerate per- 
rexit, 'ut dono innatalicio esset.' 

' Veniam posco — ' Alicia dubitanter dixit. 

' Nihil mihi offensioni est,' inquit Ovalius Crassus. 

' Dicere volui ''Quid est donum innatalicium? " ' 

"Nempe donum quod tum datur cum natalis dies non est.' 

Alicia, re paulum cogitata, denique dixit, 'Dona natalicia 
praepono.' 

'Inscienter loqueris, Ovalius Crassus exclamavit. 'Quot dies 
in anno sunt? ' 

* Trecenti sexaginta quinque,' Alicia respondit. 

* Et quot natales in anno habes?' 

*Unum.' 

'Et si a trecentis sexaginta quinque unum deducis, quot 
restant? ' 

' Scilicet trecenti sexaginta quattuor.' 

Ovalius Crassus haesitare visus est. 'Malim te scribendo eam 
rationem computare,' dixit. 

Alicia, subridere coacta, commentario suo e sinu extracto, 
rationem ei sic computavit. 

Ovalius Crassus commentarium assumptum curatissime in- 
spexit. 

* Videtur quidem recte computatum esse —' dicere coepit. 

* Librum inversum tenes!" Alicia interpellavit. 

"Ita vero est!' Ovalius Crassus hilare dixit, cum ea librum 
contrarie convertisset. 'Nempe insolito modo compositus mihi 
visus est. Ut dixi, recte computatum esse videtur — iam nunc 
tamen tempus me deficit ad id accurate scrutandum. Ratio utique 
demonstrat trecentos sexaginta quattuor dies esse quibus dona 
innatalicia accipere possis —' 

'Id certum est,' Alicia inquit. 

'— unum autem solum quo dona natalicia accipias. Ecce tibi 
gloria!' 

* Nescio quid " gloria" tibi significet,' Alicia dixit. 

Ovalius Crassus contemptim subrisit. 'Certe nescis — donec 

explicavero. Mihi significat '' Ecce tibi argumentum inexsupera- 
bile"'!" 

'At "gloria" non significat "argumentum inexsuperabile ",'" 
Alicia asseveravit. 

"Cum ego verbo utor," Ovalius Crassus satis arroganter dixit, 
"exactam vim habet quam mea opinione habere debet — neque 
ampliorem nec minorem." 

' Hoc diiudicandum est,' inquit Alicia, 'num verba sententias 
diversas habere cogere possis." 

'Immo vero hoc diiudicandum est,' inquit Ovalius Crassus, 
"uter dominari debeat — id caput rei est.' 

Alicia tantum haesitabat ut nihil dicere posset. 

Itaque Ovalius Crassus parvo intervallo denuo dixit, ' Verba 
aliqua moribus difficilibus sunt — praesertim verba agendi, quae 
superbissima sunt — nomina adiectiva cohibere possis, non autem 
verba agendi-— ego tamen cuncta coercere possum! Impene- 
trabilitas! Ecce quod egomet dico!" 

'Velim, sis, mihi dicas quid illud verbum significet, Alicia 
dixit. 

'Nunc puellae prudentis modo loqueris, Ovalius Crassus 
vultu laetissimo dixit. ' Cum *' impenetrabilitas"' dico, dicere volo 
nos illam rem satis disseruisse, atque melius fore si dicas quid 
proximum factura sis, cum te hic reliquam vitam mansuram esse 
non putem.' 

* Unum verbum ergo plurimum significare cogitur,' Alicia dubie 
dixit. 

'Cum verbum multum sic elaborare cogo, Ovalius Crassus 
dixit, ' mercedis plus solito semper ei do." 

"Oh!" inquit Alicia. Mente perturbata, nihil amplius dixit. 

"Te oportet ea conspicere Saturni diebus vesperi ad me se 
conferentia,' Ovalius Crassus perrexit, dum caput graviter utroque 
quatit, 'nempe ut mercedem accipiant.' 

(Alicia rogare non ausa est quo rem eis solveret; itaque id tibi 
explanare non possum.) 

'Sollertissime, domine, verborum sententias explicare videris," 
Alicia dixit. ' Velim, sis, mihi dicas quid poema *' Taetriferocias "' 
significet." 

"Id mihi pronuntia,' inquit Ovalius Crassus. ' Explicare possum 
omnia poemata quae umquam composita sunt — atque complura 
quae ne adhuc quidem concepta sunt." 

Hac spe arrecta, Alicia primos versus recitavit 


* Hora coctava per protiniam teremeles 
Limagiles teretant et quoque gyrirotant ; 

Sunt tenuiscopi macrilli, saepeque virci 
Edomipali etiam vocibus eruditant.' 


'Initio utique id satis est, Ovalius Crassus interpellavit; 'in 
eo multa verba difficilia sunt. '' Hora cociava" octavam horam 
significat, qua cenam coquere incipias." 

' Bene explicatum est," Alicia dixit. ' Et quid est " Jimagilis"?' 

* " Limagilis" vero indicat ''limosus et agilis". 'Agilis" idem 
est atque '' pernix"'. Simile videlicet vidulo duplici est — in uno 
verbo duae sententiae contrusae sunt.' 

"Nunc intellego," Alicia cogitans dixit. ' Et quales sunt ''Zere- 
meles"?' 

*  Teremeles vero quodam modo similes sunt melibus — et 
stellionibus — et terebris quibus cortices extrahuntur.' 

'Sine dubio maxime mirae sunt.' 

'[ta vero est, Ovalius Crassus dixit. 'Ad hoc sub solariis 
nidificant, atque caseo aluntur.' 

Et ' quid est '' gyrirotare", et ''terelare"?' 

' " Gyrirolare" est rotari gyriscopiorum modo. '' Teretare" est 
foramina teretia facere terebrae modo." 

'Atque ''^rotinia"', opinor, area herbosa circum solarium est,' 
Alicia, sagacitatem suam mirata, dixit. 

"Ita vero est. Atque ''rotinia" vocatur quod longe protinus 
ante solarium patet, et longe protinus post solarium —' 

*Et longe protinus in utroque latere," Alicia addidit. 

' Ita profecto. Praeterea '' macrillus"' est "macer et imbecillus " 
(ecce tibi alius vidulus duplex). Et ''tenuiscopus" est avis tenuis 
et quasi pannosa, plumis promiscue prominentibus, similis scopae 
viventi.' 

'Atque quales sunt '' vici edomipali"?' Alicia dixit; ' si quidem 
nimis molestum tibi non est.' 

' "Vircus" utique est quasi viridis porcus; sed dubito quid 
" edomipalus" significet. Verbum curtatum est, opinor, pro ''e 


domo abiens" — quasi vero de via palati essent.' 
F 

' Et quid " eruditare" significat? ' 

* " Eruditatio" medius est sonus inter rudendum et clami- 
tandum, sternutamento quodam interiecto. Fortasse autem eum 
sonitum audies — in silva illic — cumque eum semel audiveris, 
eum iterari noles. Quisnam haec difficilia tibi recitavit? ' 

*In libro ea legi,' Alicia dixit. 'Sed aliquis — Sibilonem fuisse 
puto — poema multo facilius intellectu mihi recitavit." 

'Quantum quidem ad poesin attinet, Ovalius Crassus, manu 
magna protenta, dixit, 'ipse tam bene quam ceteri eam pronun- 
tiare possum, si necesse est —' 

'Àh, necesse esse non opus est!' Alicia propere dixit, ne recitare 
inciperet. 

"Carmen quod pronuntiaturus sum,' dicto eius neglecto is 
perrexit, ' tantum ad te delectandam scriptum est.' 

Alicia, idcirco audiendum esse rata, consedit, et ' Tibi gratias 
ago' maestius dixit. 


' Hiberno pratis albis anno 
Hoc carmen te delectans cano —' 


' Non tamen id cano,' is explanavit. 

"Te non canere video," Alicia inquit. 

'Si videre quidem potes utrum canam necne, acie acutiore es 
quam plerique homines, Ovalius Crassus severe dixit. Alicia 
tacuit. 

'At silva viridante vere 
Id te conabor edocere.' 


' Gratias maximas tibi ago,' Alicia inquit. 


'Aestate segnibus diebus 
De his fortasse scies rebus: 


Autumno fulvis foliis, 
Encausto id inscribe, sis! ' 

'Inscribam, si id tam diu memoria retinere potero, Alicia 
dixit. 

*Te talia dicta edere non decet,' Ovalius Crassus dixit. 'Non 
sunt rationalia, et me perturbant.' 


'Ad pisces mitto nuntium: 
" Audite hoc imperium!" 


Pisciculi maritimi 
Responsum reddunt hoc mihi. 


Respondent pisces tantulum: 
" Non possumus parere, cum —" 


' Timeo ne id parum intellegam,' Alicia dixit. 
* Posterius facilius intellectu fit, Ovalius Crassus dixit. 


' Hoc rursus mando monito: 
" Sit melius quod impero." 


Rictu risuque sic reddunt: 
" ]rata dicta tua sunt!" 


His semel bisque impero; 
Auscultant non consilio. 


Cortinam novam capio, 
Idoneam proposito. 


Cor meum palpitat intra ; 
Vas compleo ex antlia. 


Tum refert aliquis mihi, 
" Quiescunt nunc pisciculi."' 

Distincte illum iubeo, 
*"Tu excites hos denuo."' 


Vementer verba itero; 


In aures eius clamito.' 

'Sed durus arrogansque hic 


ic!" 


Is arrogans et durus 
" Hos" inquit, " excitabo 


"Non opus est clamare s 


mi 


Depromo muro forcipem, 
Ut ipse eos excitem. 

Occlusam portam vinculo 
Tum trudo, pulso, calcitro. 


Ut porta obserata stat, 
Rotare ansam tento, at —' 

Longum intervallum secutum est. 

' Estne id omne?" Alicia timide rogavit. 

"Omne est,' Ovalius Crassus inquit. ' Vale!' 

Hoc Aliciae admodum inopinatum fuit. Quod tamen firme ei 
subiectum est ut discederet, remanere vix urbanum fore putavit. 

Itaque, manu porrecta, quam amicissime potuit dixit, ' Vale 
dum rursus obviam fiemus!' 

'Etiamsi re vera obviam fiamus, te non agnoscam,' Ovalius 
Crassus morose respondit, dum pro manu digitum unum vale- 
dicendi causa protendit; ' tu simillima es ceterorum hominum.' 

'Usitatum est quempiam facie noscitari,' Alicia cogitans dixit. 

'Id ipsum reprehendo,  Ovalius Crassus inquit. 'Tua facies 
similis est atque omnium hominum: duos oculos sic —' (in aere 
pollice situs oculorum designavit) '— in medio nasum, et os infra 
habes. Semper idem est. Si autem oculos ambos in eodem latere 
nasi haberes — aut si os in summo situm esset — paulum utique 
usui esset." 

"At venustum non esset," Alicia contra dixit. Ovalius Crassus 
autem oculis clausis solum dicit, ' Opperire dum id experta sis.' 

Alicia paulum exspectavit si amplius locuturus esset. Sed cum 
oculis etiam clausis eam omnino non animadverteret, 'Valel' 
iteravit; et nullo responso dato quiete abscessit. 

Sed dum abit, facere non potuit quin sibi diceret, 'Omnium 
intolerabilium —' (hoc clara voce iteravit, nam tam longo verbo 
uti gratissimum ei fuit) '— omnium intolerabilium hominum 
quibus umquam obviam fui —' 

Nihil amplius dixit, nam tunc maxime per totam silvam fragor 
magnus resonuit. 

MiLITES confestim, primo bini et terni, deinde decem simul vel 
viginti, per silvam excurrerunt. 

Postremo tanta multitudine venerunt ut totam silvam com- 
plere viderentur. 

Alicia post arborem se recepit, ne prosterneretur, eosque 
praetereuntes spectavit. 

Ei visum est se numquam in vita milites tantum vacillantes 
vidisse. Semper in aliquid se impingebant; et quoties unus de- 
lapsus erat, complures alii super eum decidebant. Itaque humus 
mox parvis acervis hominum constrata est. 

Deinde advenerunt equi. Quod eis quattuor pedes erant, paulo 
melius peditibus rem curaverunt; sed ei quoque aliquando pro- 
strati sunt. 

Quoties equus titubavit, equitem statim decidere usitatum esse 
visum est. 

Turbatio usque maior facta est. Alicia igitur laeta in locum 
apertum effugit, ubi Regem Album humi sedentem diligenterque 
in commentario scribentem invenit. 

"Omnes misi!' Rex, Aliciam conspicatus, laeta voce dixit. 
' Militibusne per silvam transiens, deliciae, forte occurristi? ' 

"Ita vero,' Alicia dixit; ' compluribus, opinor, milibus.' 

"Quattuor milia ducenti septem numerus exactus est, Rex, 
commentario inspecto, dixit. * Omnes equos scilicet mittere non 
potui, quod in ludo duobus opus est. Neque vero duos Nuntios 
misi. Ei ad oppidum iverunt. Contemplare, sis, viam, et dic 
mihi num utrum eorum videas.' 

"Neminem in via video," Alicia inquit. 

78 

"Utinam tam bona oculorum acies mihi esset!' Rex morose 
dixit. 'Te Neminem videre posse! Et praeterea tam procul! 
Egomet vero hac luce homines veros vix videre possum! ' 

Omnia haec Alicia neglexit; nam, umbra manu super oculis 
facta, viam intente contemplabatur. 

'Aliquem nunc video!' denique exclamavit. 'Sed lentissime 
appropinquat — et quam miris gestibus utitur!" 

(Nam Nuntius progrediens identidem in aerem exsultabat et 

anguillae modo se torquebat; manusque magnas velut flabella in 
utrumque latus porrectas tenebat.) 

'Id non mirum est,' Rex dixit. ' Est Nuntius Anglo-Saxonicus 
—et gestus eius Anglo-Saxonici sunt. Eis solum utitur cum 
laetatur. Nomen ei Leporitus est.' (Nomen pronuntiavit velut si 
verba ' Lepus Auritus' compendio contracta essent.) | 

"Amores meos cum littera L amo,' Alicia dicere inducta est, 
'quod Laetus est. Eum odi cum littera L, quod Loquax est. 
Eum pavi — L — Lardo — et — Leguminibus. Nomen ei est 
Leporitus, et habitat —' 

'In Litore habitat, Rex simpliciter dixit. Non omnino 
sensit se ludi participem esse; Alicia autem in eo etiam haesi- 
tabat, quod nominis oppidi reminisci non poterat cuius prima 
littera L esset. 'Alteri Nuntio nomen est Petasivenditor. 
Duobus enim mihi opus est, altero qui veniat, altero qui 
eat.' | 

*Ignosce mihi —' Alicia dicere coepit. 

* Quidquid fecisti, ignotum est,' Rex dixit. 

'À te posco veniam —' Alicia denuo dicere coepit. 

' Cum iam adsis, venire non potes," Rex dixit. 

'Dicere tantum volui me non intellegere, Alicia inquit. 'Cur 
alterum venire, alterum ire necesse est? ' 

'Iam sane tibi dixi, Rex morose repetivit. 'Mihi opus est 
duobus, apportandi et asportandi causa, altero qui res apportet, 
altero qui asportet.' 

Tunc vero Nuntius eis adventavit. Tantum exanimatus erat 
ut nihil dicere posset; manibus strenue agitatis, oreque immani 
distorto, Regem solum intuitus est. 

'Haec puella te cum littera L amat, Rex dixit. Etenim 
speravit, notitia inter Aliciam et Nuntium efficienda, se impedire 
posse ne Nuntius oculos in se diutius obtutu defigeret. 

Sed írustra egit; Nuntius modo gestibus Anglo-Saxonicis 
magis magisque insolitis usus est, oculosque magnos utroque 
vicissim dementer obliquavit. 

'Terrorem mihi incutis!' Rex dixit. 'Sensu privari videor. Da 
mihi panicellum cum lardo! ' 

Tum Nuntius, magna cum delectatione Aliciae, sacco qui in 
collo dependebat aperto, panicellum Regi porrexit. Is avide eum 
devoravit. 

'Da mihi alium panicellum!" Rex dixit. 


' Nil praeter faenum relictum est,' Nuntius, sacco introspecto, 
dixit. 

' Ergo da mihi faenum,' Rex languide susurravit. 

Gratum fuit Aliciae quod hoc multum recreatus est. 

' Nihil similiter prodest atque si sensu privatus faenum edas,' 
Rex dixit dum mandit. 

' Melius, opinor, sit aquam frigidam super te fundere," Alicia 
subiecit, ' aut olfactorio uti.' 

*Non dixi nihil melius esse, Rex respondit. ' Dixi nihil simile 
esse." 

Hoc denegare Alicia non ausa est. 

"Quem in via praeteriüsti?' Rex perrexit. Manum ad Nuntium 
porrexit, quo plus faeni acciperet. 

' Neminem, Nuntius dixit. 

"Recte dicis, inquit Rex. 'Haec puella quoque eum vidit. 
Lentius ergo quam tu Nemo procedit.' 

*Quam optime possum facio," Nuntius morose dixit. ' Certum 
habeo neminem multo celerius quam me procedere!" 

*Id quidem is facere non potest, Rex dixit, 'aliter prior huc 
pervenisset. Cum tamen animam recuperaveris, dic nobis, sis, 
quae in oppido acciderint.' 

*Susurro modo id tibi dicam," Nuntius dixit. Manibus ad os in 
tubae modum applicatis, se inclinavit ut proxime aurem Regis 
esset. 

Hoc Aliciae paulum displicuit, cum ipsa quid novi esset scire 
vellet. 

Nuntius tamen non susurravit, sed quam maxime vociferatus 
est, 'Denuo rixantur!' 

Rex miser exsiluit et se quassavit. 

"Illudne susurrum esse putas? ' exclamavit. ' Si quid tale iterum 
facies, te frigendum curabo! Caput meum velut terrae motus 
perrupit !' 

'Minimum quidem terrae motum esse oportuit!' Alicia sibi 
dixit. Tum ' Quinam denuo rixantur? ' rogare ausa est. 

' Nempe Leo et Unicornuus,' Rex dixit. 

*Dimicantne de corona? ' 

'Sane quidem,' Rex dixit. ' Et hoc maxime ridiculum est, quod 
vero de mea ipsius corona dimicant! Eamus ad eos spectandos!' 

Itaque cito abscesserunt; et Alicia, dum currit, verba carminis 
vetusti sibi recitavit: 


*De corona dimicabant Unicornuus Leoque; 
Leo vicit Unicornuum ab latere utroque. 
Eos varie paverunt pane albo pulluloque 
Et placentis: tum ex oppido fugarunt eos quoque.' 

'Ergone — ille qui — vincet — coronam adipiscetur?' quam 
optime potuit rogavit; nam quod tam longe cucurrerant exani- 
mata facta est. 

* Non edepol!' Rex dixit. ' Quam absurdum!" 

'Velim ut — satis benignus sis —' Alicia anhelitum ducens 
dixit, cum paulo longius cucurrissent, 'ut momentum temporis 
consistas — ut modo — animam recipiamus.' 

'Satis benignus sum,' Rex dixit, 'sed satis validus non sum. 
Momentum temporis scilicet tam horribili celeritate praeterit. 
Aeque difficile sit Silvirapum sistere conari!" 

Anima defuit Aliciae ad loquendum; itaque silentio porro cito 
progressi sunt. Denique multitudinem magnam hominum con- 
spexerunt, qua in media Leo et Unicornuus dimicabant. 

Tanta nube pulveris circumdati sunt ut primo Alicia eos 
distinguere non posset. Mox tamen Unicornuum cornu eius 
noscitavit. 

Prope eum locum constiterunt ubi alter Nuntius, Petasivendi- 
tor, stabat pugnamque spectabat. Altera manu poculum theae, 
altera panem butyro illitum tenebat. 

'E carcere nuper emissus est, et cum in custodiam datus est, 
potationi finem nondum fecerat,' Leporitus susurro Aliciae dixit, 
'atque ibi ostrearum crustae solae ad vescendum eis dantur. 
Itaque sane fame et siti valde affectus est." 

"Quomodo vales, care amice?' collum Petasivenditoris indul- 
genter amplexus perrexit. 

Petasivenditor respexit et nutavit, assidue tamen panem 
butyro illitum edebat. 

"Tene bene habuisti in carcere, care amice?' Leporitus 
dixit. 

Petasivenditor denuo respexit, atque de gena eius lacrima 
semel bisve manavit. Sed loqui prorsus noluit. 

*Dicdum aliquid!' Leporitus graviter exclamavit. Sed Petasi- 
venditor modo panem mandit et plus theae bibit. 

'Cur non loqueris? ' Rex dixit. ' Ouomodo pugna procedit? ' 

Petasivenditor, magna vi enixus, frustum magnum panis 
devoravit. 

"Pugna optime procedit,' voce suffocata dixit. ' Uterque ferme 
octogies septies stratus est.' 

'Sine dubio ergo panis albus et pullulus mox inferetur,' Alicia 
inquit. 

' Praesto iam adest," Petasivenditor dixit. ' Hoc frustum quod 
edo pars eius est." 

Iam tunc pugna intermissa est. Leo et Unicornuus anhelantes 
consederunt; Rexque exclamavit ' Paulum morae habere licet ad 
cibum sumendum!" 

Confestim Leporitus et Petasivenditor ferculis panis albi et 
pulluli circumferendis ministraverunt. Alicia frustum gustandi 
causa sumpsit: sed maxime siccum fuit. 

' Non amplius hodie, opinor, pugnabunt,' Rex Petasivenditori 
dixit. 'Abi igitur et iube tympana statim pulsari.' 

Itaque Petasivenditor protinus grylli modo prosiluit. 

Aliquamdiu Alicia tacita eum spectavit. Tum subito magna 

alacritate, digito monstrans, exclamavit: 'Vide, vide! Ecce 
Regina Alba quae trans agros currit! Ex illa silva evolavit. 
Quam celeriter istae Reginae currere possunt!" 

'Sine dubio hostis quispiam eam persequitur," Rex, ne respi- 
ciens quidem, dixit. 'Silva illa plena eorum est!" 

'At nonne ei succurrere vis?' Alicia rogavit; nam eum tam 
indiligenter se gerere multum mirata est. 

" Vanum et irritum sit!" Rex dixit. ' Mirum quam celeriter ea 
currit. Aeque difficile sit Silvirapum deprehendere conari! Sed 
de illa pauca perscribam, si tibi libet. Est lepida quidem et 
iucunda femina, commentario aperto sibi voce submissa dixit. 
' Verbumne '' femina" duplici M scribas? ' 

Iam tunc Unicornuus, manibus in sinus bracarum insertis, 
praeter eos ambulavit. ' Ego, opinor, plus eo illic profeci!' obtutu 
obliquo praeteriens Regi dixit. 

' Paulo — paulo plus," Rex timidius respondit. 'Sed cornu tuo 
eum transfigere non debuisti.' 

'Át non laesus est,' Unicornuus neglegenter dixit. 

Iam tum procedebat, cum Aliciam forte conspicatus est. 

Ilico conversus, aliquamdiu immotus fastidio maximo eam 
intuitus est. 

* Quid — est — hoc? ' denique dixit. 

*'Pullus humanus est!' Leporitus studiose respondit. Ante 
Aliciam stetit, ut eam Unicornuo notam faceret ; et manus ambas 
gestu Anglo-Saxonico ad eam utroque porrexit. ' Eum hodie modo 
invenimus. Instar viventis multoque naturalior est!* 

* Eos monstra fabulosa esse semper putavil!' Unicornuus dixit. 
' Vivitne?' 

'Loqui potest, Leporitus graviter dixit. 

Unicornuus, Aliciam somniculose intuitus, dixit, 'Loquere, 
pulle!' 

Alicia non sine risu dixit: 'Egomet scilicet semper putavi 
Unicornuos monstra fabulosa esse! Numquam adhuc vivum 
Unicornuum vidil' 

' Cum utique nos inter nos conspexerimus,' Unicornuus dixit, 
'si tu me vivere credes, ego te vivere credam. Sicne paciscemur? ' 

* Ita vero, si tibi libet,' Alicia respondit. 

'Agedum, mi vetule! Libum festum profer!' Unicornuus, ab ea 
ad Regem versus, perrexit. ' Istum panem pullulum edere nolo!" 

'Sane quidem hercule!' Rex mussitavit. Digito Leporito 
innuit. 


' Aperi saccum!' susurravit. ' Festinal Immo vero non illum — 
is faeni plenus est!' 

Leporitus placentam magnam sacco extraxit; qua Aliciae por- 
recta, lancem et cultrum exemit. Quo modo tot res sacco promere 
posset mirum Aliciae fuit. Is velut praestigiis eos deludere visus 
est. 

Inter haec Leo eis se addiderat. Admodum lassus et somnicu- 
losus visus est, oculosque semiapertos tenuit. 

"Quid est hoc?' inquit. Oculis segniter conixit dum Aliciam 
intuetur, et voce gravi et rauca velut magnae campanae sonitu 
locutus est. 

'Ah, quid vero est?' Unicornuus studiose exclamavit. 'Con- 
iectare non potes! Egomet non potui.' 

Leo Aliciam segniter intuitus est. ' Esne natura animante — an 
holeracea — an metallica? ' identidem oscitans dixit. 

'Monstrum fabulosum est!' Unicornuus exclamavit antequam 
Alicia respondere posset. 

* Placentam ergo, Monstrum, distribue,' Leo dixit. Decubuit et 
in pedibus mentum fulsit. 

* Vos quoque ambo considite,' Regi et Unicornuo dixit ; 'atque 
de placenta curate ut ex aequo et bono omnia fiant!" 

Rex, quod inter haec duo animalia magna ei sedendum erat, 
valde anxius manifeste erat: alius autem locus ei deerat. 

"Quam bene nunc de corona dimicare possemus!' Unicornuus 
dixit. Coronam astute suspexit; miser Rex tantopere tremebat ut 
eam paene a capite decuteret. 

' Ego facile vincam,' inquit Leo. 

'Id minime pro certo habeo,' Unicornuus dixit. 

' Nempe te ab latere utroque oppidi vici, pullus merus ut es!' 
Leo irate respondit. Simul consurgere coepit. 

Hic Rex interpellavit, ne rixa extenderetur. Magnopere trepi- 
davit, et voce tremula locutus est. 

' Dixistine "ab utroque latere oppidi"?'" inquit. 'Satis longum 
spatium id est. Utrum trans pontem veterem an per forum ivistis? 
Prospectum optimum habeas si trans pontem veterem eas.' 

'Egomet certe nescio, Leo cum fremitu dixit, atque rursus 
recubuit. 'Tantum pulveris fuit ut nihil videri posset. Quantum 
temporis ad placentam dissecandam Monstrum terit ! ' 

Alicia, lance lata in genibus posita, in ripa rivuli consederat, 
et cultro placentam assidue dissecabat. 

Cum iam ' Monstrum' appellari assueta esset, Leoni respondit: 
' Hoc molestissimum est! Quamquam frusta complura de placenta 
secui, semper ea inter se rursus coniunguntur!' 

"Nescis enim placentas Intraspeculares tractare, Unicornuus 
dixit. ' Placentam prius distribuere, deinde dissecare debes.' 


88 ALICIAE PER SPECULUM TRANSITUS 


Ineptiae merae esse haec visa sunt. Alicia tamen obedienter 
surrexit et lancem circumtulit. Placenta extemplo in tres partes 
se divisit. 

"Nunc disseca eam,' Leo dixit, cum ea ad locum suum cum 
lance inani revertisset. 

'Inique vero hoc agitur!' Unicornuus clamavit. (Alicia interea 

cultrum tenens sedebat, multum demirans quomodo secare 
deberet.) 'Monstrum Leoni plus placentae duplo quam mihi 
dedit ! ' 

' Nihil utique sibi ipsi retinuit,' Leo dixit. ' Dic, Monstrum, libo 
festo delectaris? ' 

Sed priusquam Alicia respondere posset, tympana pulsari 
coeperunt. 


Cernere non potuit unde sonitus oriretur. Aer sono plenus esse 
visus est. 

Strepitus in auribus eius personuit donec paene exsurdata est. 
Cito surrexit, atque timore perculsa 


trans rivulum transiluit. 

Satis modo temporis ei fuit ut Leonem et Unicornuum, cenam 
intermissam esse moleste ferentes, exsurgere videret. Tum geni- 
bus nixa aures manibus protexit: fremitum horrendum excludere 
frustra conata est. 

' Nisi hic tympanorum strepitus eos ex oppido expulsabit,' sibi 
dixit, 'nihil quidem umquam id efficiet ! ' 


CAPUT OCTAVUM 


'ID IPSE EXCOGITAVI' 


PAULO postea strepitus paulatim evanescere videbatur, atque 
silentium maximum fuit. Alicia trepidanter caput sustulit. 

Nemo in conspectu fuit; primoque se vero de Leone et Uni- 
cornuo et illis miris Nuntiis Ànglo-Saxonicis somniavisse rata est. 

Lanx magna tamen ad pedes eius etiam iacebat, in qua pla- 
centam secare conata erat. 

"Re vera ergo non somniavi,' sibi dixit, ' nisi — nisi nos omnes 
participes eiusdem somnii sumus. Spero quidem me ipsam, non 
Regem Rubrum, id somniare!' 

* Pars somnii cuiusdam alius esse nolim,' voce querula perrexit. 
' Haud scio an ad eum exsuscitandum ire debeam, ut cognoscam 
quid eventurum sit !' 

Iam tunc hanc cogitationem magnus clamor ' Ohe! Ohe! Trade 
te!' interrupit. 

Tum Eques, ornatu rubido vestitus, qui clavam magnam 
vibrabat, equo citato ad eam equitavit. Commodum ei advectus 
erat, cum equus eius repente substitit. 

Eques ex equo delapsus est, simulque clamavit, ' Captivam te 
facio!' 

Quamquam territa erat, Alicia primo ei magis quam sibi ipsi 
timuit, et eum spectavit in equum rursus conscendentem. 

Simul atque rursus in equo satis firmiter sedit, iteravit 
'Captivam te —' Hic autem alia vox interpellavit 'Ohe! Ohe! 
Trade te!' Alicia mirabunda respexit, si hostis novus appro- 
pinquaret. 

Eques Albus nunc accessit. Iuxta Aliciam equum habenis 


stitit, et ex equo aeque atque Eques Ruber delapsus est. Deinde 
90 

equum rursus conscendit ; atque Equites duo taciti sedentes alter 
alterum conspexerunt. 

Alicia mirata utrumque intuita est. 

' Mea scilicet captiva est!" Eques Ruber denique dixit. 

"At ego progressus eam eripui!' Eques Albus respondit. 

'De illa igitur dimicare nos oportet, Eques Ruber dixit. 
Galeam sublatam (quae ex ephippio dependebat, formaque similis 
capitis equini erat) sibi induit. 

' Nempe Legibus Proeliandi obtemperabis? ' Eques Albus dixit. 
Is etiam galeam sibi induit. 

"Semper eis obtempero,' Eques Ruber dixit. 

Tum tanto furore alter alterum ferire coeperunt, ut Alicia post 
arborem se reciperet ut ictus vitaret. Pugnamque spectans ab 
latebra timide prospexit. 

' Demiror quidem quae Leges Proeliandi sint,' sibi dixit. 'Una 
Lex esse videtur, ut, si alter Eques alterum percusserit, hunc de 
equo prosternat; at si eum non icerit, ipse delabatur. Alia Lex 
esse videtur, ut brachiis clavas teneant, velut maritus Pulcinella 
et marita Iulia in mimis puparum.' 

*Quantum strepitum faciunt cum decidunt! Est quasi ferra- 
menta omnia in focum inciderent!' 

*Et quam placidi equi sunt! Equites conscendere et desilire 
patiuntur velut si mensae essent !' 

Alia Lex Proeliandi, quam Alicia non animadvertit, esse visa 
est ut semper in caput deciderent. 

Ambo simul coniuncti sic delapsi finem proelii fecerunt. Ut 
consurrexerunt, dextras inter se iunxerunt. Deinde Eques Ruber 
equum conscendit et celeriter abequitavit. 

'Nonne splendide vici?' Eques Albus procedens cum anhelitu 
dixit. 

'Vix scio, Alicia dubie dixit. 'Captiva cuiusquam esse nolo. 
Regina esse volo!" 

'Regina vero fies, cum rivulum proximum transgressa eris,' 
inquit Eques Albus. 'Ad extremam silvam te tuto deducam: tum 
scilicet mihi redeundum erit. Hactenus enim solum mihi moveri 
licet.' 

' Eo tibi gratias ago," Alicia dixit. ' Licetne mihi te adiuvare ad 
galeam exuendam? ' 

Hoc facere ipse certe non potuit. Ea tamen postremo quassando 
eum extricare potuit. 

*Nunc tandem spiritum facilius ducere possum,' Eques dixit. 

Manibus ambabus capillos inordinatos recomposuit, faciemque 
lenem et oculos magnos mitesque in Aliciam convertit. Ea putavit 
se numquam in tota vita militem tam mirum vidisse. 

Armis e cassitero factis vestitus est, quae non omnino ei apte 
convenire videbantur. Et ad umeros alligatam capsam ligneam 
specie inusitata gessit, quae, operimento dependente aperto, 
inversa erat. Alicia eam curiose spectavit. 

' Video te capsulam meam admirari, Eques amice dixit. ' Eam 
ipse excogitavi — ubi vestem et panicellos conderem. Ut vides, 
eam inversam gero, ne pluvia penetret.' 

"At res elabi possunt,' Alicia molliter dixit. 'Scisne operimen- 
tum esse apertum? ' 

'Id nesciebam, Eques vultu submoroso dixit. 'Omnes res 
igitur necessario elapsae sunt! Atque sine eis capsula inutilis 
est.' 

Ita locutus capsam resolvit, atque iamiamque eam in frutices 
abiecturus erat, cum quiddam animo ei occurrere visum est, et in 
arbore eam cum cura suspendit. 

* Potesne coniectare cur id fecerim?" Aliciae dixit. 

Alicia capite abnuit. 

'Spero fore ut apes nonnullae in ea nidificent, et ego mel 
colligam.' 

'At alvearium iam habes — aut aliquid simile — ephippio af- 
fixum,' Alicia dixit. 

'Ita est: alvearium perbonum est,' Eques voce querula dixit, 
'optimi quidem generis est. Sed adhuc nulla apis omnino ei 
appropinquavit.' 

'Altera res quam spectas muscipula est. Puto mures aditu 
prohibere apes — aut apes prohibere mures — nescio utrum fiat." 

"Demirabar cur muscipulam haberes, Alicia dixit. 'Mures in 
dorso equi esse sane verisimile non est." 

' Fortasse non verisimile est,' Eques dixit; 'sed, si veniant, eos 
ubique concursare nolim." 

Intervallo porro dixit, 'Praestat videlicet omnibus rebus 
providere. Ea de causa circum pedes equo periscelides sunt.' 

"Quomodo usui sunt?' Alicia valde curiose quaesivit. 

'Pristes mordere prohibent, Eques respondit. 'Id ipse excogi- 
tavi. Nunc, sis, adiuva me equum ascendere. Ad extremam silvam 
te comitabor — At cui rei ista lanx usui est? ' 

"Ad placentam festam sustinendam,' Alicia dixit. 

*' Eam nobiscum ferre nos oportet, Eques dixit. ' Utilis erit si 


04 ALICIAE PER SPECULUM TRANSITUS 


quam placentam invenerimus. Ádiuva me eam in hunc saccum 
imponere.' 

Diu conixi sunt ut hoc efficerent, quamquam Alicia saccum 
apertum diligentissime tenuit. Eques enim sane inscite lancem 
inserebat. Primo, cum aliquoties conaretur, ipse lancis loco in- 
cidit. 

"Omnia enim tam conferta sunt,' inquit, cum denique lancem 
inseruissent. ' Tot candelabra in sacco sunt.' 

Eumque ex ephippio suspendit, quod iam fasciculis carotarum 
et ferramentis foci et multis aliis rebus oneratum est. 

"Spero capillos tuos capiti bene affixos esse,' dixit, ut profecti 
sunt. 

*Tantum usitato modo,' Alicia subridens dixit. 

"Id vix satis proderit, is anxie dixit. ' Hoc loco scilicet vis 
venti maxima est. Aeque vehemens atque ius est.' 

'Rationemne excogitavisti qua capilli vi venti eripi prohi- 
beantur? ' Alicia rogavit. 

' Nondum vero,' Eques dixit. 'Át rationem inveni qua excidere 
prohibeantur.' 

' Eam cognoscere maxime velim.' 

'Primum calamum erectum capias, Eques dixit. 'Deinde 
capillos, velut arborem pomiferam, in eum sursum ascendere 
cogas. Nam hac de causa capilli capite excidunt, quod dependent. 
Nihil umquam sane sursum cadit. Id ipse excogitavi. Si vis, id 
experiri tibi licet.' 

Incommoda quidem esse haec ratio Aliciae visa est. Rem 
aliquamdiu reputans, tacite processit. 

Aliquoties ad Equitem miserum adiuvandum constitit; nam 
profecto male equitabat. 

Quoties equus constitit (quod saepissime evenit), Eques ante 
cecidit. Quotiesque equus porro processit (quod plerumque subito 
fecit), pone cecidit. 

Alioquin sessor satis bonus fuit: sed aliquando per obliquum 
decidere consuevit. Plerumque in eo latere delapsus est ubi Alicia 

ambulabat; itaque melius esse mox invenit nimis prope equum 
non incedere. 

"Vereor ne parum exercitationis equitandi habueris, dicere 
ausa est, dum post quintum casum eum consurgere adiuvat. 

De hoc Eques visus est multum admirari, dictoque paulum 
laedi. 

"Cur ita dicis? ' rogavit. 

In ephippium rursus inscite conscendit; una manu capillos 
Aliciae tenuit, ne in alterum latus delaberetur. 

"Quod, si multum exercitationis habuisses, minus saepe deci- 
deres.' 

* Multum exercitationis habui, Eques gravissime dixit: 'mul- 
tum exercitationis! ' 

Alicia nihil aliud habuit quod diceret nisi 'Itane vero?' Tam 
sincere autem quam potuit locuta est. 


96 ALICIAF PER SPECULUM TRANSITUS 


Post haec silentio paulum progressi sunt. Eques oculis clausis, 
sibi mussitans, processit; Alicia anxie exspectabat si denuo 
decideret. 

'Ars equitandi, Eques, brachio dextro iactato, magna voce 
subito exclamavit, ' callidissime praebetur librando —' 

Hic loqui tam subito desiit quam coepit. In semita in qua 
Alicia ambulabat in caput graviter cecidit. 

Tunc vero ea magnopere territa eum sustulit et anxie dixit, 
' Spero ossa nulla tibi fracta esse.' 

*Nulla, quod sciam,' Eques dixit, quasi non recusaret quominus 
duo triave ossa frangerentur. 'Ars equitandi, ut dixi, praecipue 
exercetur — cum telibrando firme sedeas. Hoc scilicet modo —' 

Freno demisso, ambo brachia extendit, ut Aliciae modum 
demonstraret. Nunc deorsum supinus sub pedes equi decidit. 

'Multum exercitationis! usque iteravit dum Alicia eum 
erectum restituit. ' Multum exercitationis!" 

* Hoc sane absurdum est!' Alicia, id moleste ferens, exclamavit. 
' Equo ligneo rotis fulto uti debes!" 

' Equine eius generis tranquille eunt? ' Eques studiose quaesivit. 
Simul collum equi brachiis in ipso tempore amplexus est antequam 
rursus decideret. 

*Multo tranquillius eunt quam equi vivi,' Alicia dixit. Facere 
non potuit quin breviter acute cachinnaret. 

'Equum ligneum adipiscar, Eques, re reputata, sibi dixit. 
* Unum duosve — complures." 

Post haec breve silentium fuit; deinde Eques loqui perrexit. 

'Sollertissimus sum ad res excogitandas. Ut me proxime sus- 
tulisti, nonne forte animadvertisti me in cogitatione defixum 
esse? ' 

' Vultu quidem satis severo fuisti," Alicia inquit. 

'Iam tunc excogitabam rationem qua clatri saepis ligneae 
transcenderentur — velisne eam cognoscere? ' 

*Magnopere quidem velim,' Alicia comiter dixit. 

"Tibi dicam quomodo eam excogitaverim,' Eques dixit. 'Sic 

mihi dixi, " Maximae difficultati pedes sunt, caput enim satis 
altum iam est". Itaque primum caput meum in summos clatros 
pono — sic caput satis altum est — deinde pedibus superis in 
capite inversus sisto — sic pedes videlicet satis alti sunt — deinde 
sane in ulteriore latere sum.' 

'Sine dubio quidem hoc facto ultra saepem sis, Alicia re 
reputata dixit. 'At nonne putas id difficillimum factu fore? ' 

'Id nondum expertus sum," Eques graviter dixit. 'Itaque pro 
certo habere nequeo — sed vereor ne satis difficile sit.' 

Ea notione tantopere vexari visus est ut de alia re Alicia con- 
festim locuta sit. 'Quam inusitata galea tibi est!' hilare dixit. 
' Eiusne quoque inventor es? ' 

Eques galeam, quae ex ephippio dependebat, elate intuitus est. 

'[ta vero est, inquit, 'sed meliorem hac — in modum coni 
praelongi figuratam — inveni. Cum eam gerere solerem, quoties 
de equo cadebam, semper humum statim tangebat. Itaque mini- 
mum spatium mihi prolabendum erat. Sed periculum erat ne in 
galeam ipsam caderem. Id mihi olim accidit. Et maxime molestum 
fuit, quod alter Eques Albus, antequam me exsolvere possem, 
accessit et eam sibi induit. Suam enim ipsius galeam esse putavit.' 

Hic Equitis vultus tam severus fuit ut Alicia ridere non 
auderet. 

'Sine dubio, opinor, eum laesisti,' voce tremula dixit, ' quoniam 
in summum caput eius impositus es.' 

'Nempe necesse mihi fuit eum calcitrare, Eques serio dixit. 
* Tum galeam rursus exuit — sed ad me extricandum multis horis 
opus fuit. Tam incitus factus sum quam — scilicet quam fulgur.' 

'At verbum '' incitus " ibi aliam vim habet,' Alicia contra dixit. 

Eques hoc abnuit. ' Crede mihi, incitus omnimodis factus sum!" 

Ita locutus, animo commoto brachia sustulit; statimque ex 
ephippio evolutus praeceps in fossam profundam cecidit. 

Alicia ad eum quaerendum ad marginem fossae cucurrit. Casu 
eius perturbata est, cum is aliquamdiu satis bene equitavisset ; et 
timebat ne nunc re vera laesus esset. 

Quamquam tamen nihil praeter pedum plantas eius videre 
potuit, laetata est eum usitata voce loqui. 

'Incitus omnimodis,' iteravit: 'sed imprudenter fecit quod 
alienam galeam induit — dum alter homo etiam in ea est.' 

"Quomodo capite inverso sic usque loqui potes?' Alicia quaesi- 
vit. Pedibus ex fossa eum extraxit et in margine collapsum posuit. 

Eques eam id rogare mirari visus est. ' Quid interest ubi corpus 
meum forte sit? Mens mea nihilominus munere fungitur. Quo 


diutius vero capite inverso permaneo, eo plures res novas ex- 
cogito." 

Intervallo perrexit: 'Hoc sollertissimum omnium feci; dum 
assa caro ministratur, secundam mensam novam excogitavi.' 

'Satisne mature eam invenisti ut ad proximum ferculum 
coqueretur? ' Alicia inquit. ' Citissime quidem efficl oportuit.' 

'Non sane ad $roximum ferculum, Eques lente et cogitate 
dixit. ' Non utique ad proximüm ferculum.' 

'Ad proximum diem igitur effici oportuit. Nempe duae mensae 
secundae in eadem cena non plerumque ministrantur.' 

* Non sane ad froximum diem," Eques iteravit, *non ad proxi- 
mum diem.' 

'Re vera,' capite demisso et voce magis magisque suppressa 
perrexit, *haud scio an illa mensa secunda umquam cocta sit! 
Non vero credo umquam fore ut illa mensa secunda coquatur! 
Ferculum nihilominus sollertissime inventum est.' 

"Ex quibus rebus id constare voluisti?' Alicia rogavit. Eum 
exhilarare voluit, nam maestus esse videbatur. 

"Primum charta bibula imponenda erat, Eques gemens re- 
spondit. 

*" Ea, opinor, insulsa sit —' 

" Charta bibula sola insulsa sit,' Eques cito interpellavit, 'at, si 
eam aliis rebus commisceas, multo melior sapor sit — exempli 
gratia, pulvere ignifero sclopeti et cera epistulari. Nunc vero mihi 
discedendum est.' Ad finem silvae modo accesserant. 

Alicia dubio vultu etiam erat, nam de secunda mensa cogitabat. 

' Maesta es,' Eques sollicite dixit. 'Carmen, si vis, ad te con- 
solandam canam." 

'Longumne est carmen?' Alicia rogavit; nam eo die versus 
plurimos audiverat. 

'Longum est, Eques dixit, 'sed maxime bellum et iucundum 
est. Omnium qui me id recitantem audiunt aut oculi lacrimis 
suffunduntur, aut —' 

"Aut quid?" Alicia dixit, nam Eques subito interstiterat. 

'Àut non suffunduntur. Nomen carminis ''Asellorum Oculi" 
appellatur.' 

'Idne igitur nomen carminis est?' Alicia dixit. Ei studiose 
obsequi conabatur. 

"Non quidem, non intellegis, Eques stomachose dixit. 'Id est 
quod nomen appellatur. Nomen re vera '' Grandaevus Senex" est.' 

' Debui igitur dicere ''Id est quod carmen appellatur? " ' Alicia 
verbis mutatis dixit. 

' Non vero debuisti; id aliud est. Carmen "Ofes Rationesque" 
appellatur; sed scilicet tantum sic appellatur!" 

'Quid ergo es? carmen?' Alicia inquit. Iam maxime dubia 
facta est. 

'Id tibi dicturus eram,' Eques inquit. ' Carmen re vera '' Sede»s 
Clatris Fultus" est. Et ipse musicam excogitavi.' 

Ita locutus, equo represso habenas in collum demisit. Deinde 
modum musicae una manu lente designavit ; et exigue subridens, 
luce leni in vultu fatuo effulgente, cantare coepit. 

Ex omnibus miraculis quae Alicia in Transitu Per Speculum 
conspexit, hoc semper maxime perspicue memoria retinuit. 

Multos quidem post annos spectaculum totum in memoriam 
reducere potuit, quasi die proximo accidisset. 

Omnia, velut si in tabula picta essent, percepit — Equitis 
oculos caeruleos risumque benignum — solem occidentem per 
capillos eius elucentem atque ab armis ita clare refulgentem ut 
eam paene occaecaret — equum placide circumeuntem, habenis 
laxis in collo pendentibus, herbam ad pedes tondentem — et a 
tergo umbras silvae obscuras. 

Arbore nixa, oculis manu umbratis, Equitem mirum cum equo 
miro observavit: et triste carmen somniculose auscultavit. 

'At musicam utique ipse zon excogitavit,' sibi dixit. ' Cantus 
"T?l0s omnia do, neque amplius queo'' est.' 

Sed nullam lacrimam fudit. 


"Quaecumque possum refero; 
Non est dicendum multum. 
Grandaevum senem video 
Sedentem clatris fultum. 
" Quis es, grandaeve? " quaerito, 
** Quo vita sustentatur? "' 
Responsum manat de animo 
Cribro aqua ut colatur. 


" Papiliones conquiro 
Dum dormiunt in arvis; 
In triviis has vendito, 
Scriblitis carnis factis. 

Has nautis vendo turbido 
Qui navigant in mari; 
Sic victus satis comparo — 
Vin stipem mihi dare? " 


At cogitabam quomodo 
Et barbam viridarem, 

Flabelloque utens maximo 
Omnino rem celarem. 

Nil igitur responsi do 
Vetusti his nugis; 

** Quomodo vivis, dic!" aio, 

Eum pulsans alapis. 


Haec voce miti iterum 
Resumit: '' Porro erro; 
Cum specto rivum trepidum, 
Flammam ei ingero. 
Confundunt sic remedium 
Rolandi Oleum Notum: 
Et laboris tanti pretium 
Sestertius est totum." 


At cogitabam quomodo 
Nutrirer farre solo, 

Et sic in dies adeo 
Obesior fierem paulo. 

Huc illuc illum quatio; 
Fit livida facies. 

* Quo victu uteris? " clamo, 
'" Et quaestum quem habes? "' 

"' Aselli indago oculos 

In erice purpurea; 

In bullas vestis fingo hos 
Media nocte placida. 

Neque auro vendito illas 
Neque argenti nummulo, 

Sed asse aeris has emas, 
Quo novem praebeo. 


Panes subinde effodio 
Viscove cancros capio; 
Aut viridi in tumulo 
Cisiorum rotas rapio. 
Sic"' (nictat is) " accumulo 
Pecuniam acervatim — 
Et sit perlaetum animo 
Tibi propinare statim.'' 


Hoc audio; nam viam tum 
Percepi pontem qua 

Faciam ferrugine vacuum 
Coquendo in vappa. 

Eum gratulor quod aperuit 
Modum sui ditandi, 

Sed maxime quod coluit 
Spem mihi propinandi. 


Dehinc si forte digitum 
In gluten insero, 
Seu demens laevum calceum 
Pedi dextro accommodo, 
Aut si in pedis digitum 
Deieci pondus multum, 
Fleo, quod mente teneo 
Senem quem diu noscito, 
Mitem sermoneque lento, 
Crinitum villo niveo, 
Vultu simillimum corvo, 
Obtutu ardentissimo, 
Sensu turbatum misero, 
Qui iecit se citro ultro 
Et mussitavit tranquillo, 
Velut plenum esset os cibo, 
Bovis qui fremuit modo 
Aestivo vespere prisco 
Sedentem clatris fultum.' 


Eques, dum verba ultima carminis cantat, habenis collectis 
equum suum in via direxit qua venerant. 

'Paulum spatii solum tibi eundum est,' inquit, 'de colle ac 
trans illum rivulum; tum eris Regina. Àt opperire, sis, et mihi 
abscedenti dic salutem,' addidit, cum Alicia vultu alacri se 
averteret. 

"Ad discedendum non multo temporis opus erit. Vin hic 
manens sudario agitando me valere iubere, cum ad illum flexum 
viae accessero? Mens mea, opinor, sic confirmabitur.' 

* Ecastor vero opperiar,' Alicia dixit. 'Et gratias maximas tibi 
ago quod tam longe me comitatus es — et quod carmen canta- 
visti — quod mihi multum placuit.' 

'Id spero quidem,' Eques dubie dixit; 'sed non lacrimavisti 
tantum quantum sperabam.' 

Dextris igitur iunctis, Eques lente in silvam abequitavit. 

'Brevi certe tempore eum abscedere videbo — ab equo,' 
Alicia sibi dixit, dum ibi stans eum intuetur. 'Iam nunc abscedit! 
Ut solet, in caput directo cecidit! Satis facile tamen iterum 
conscendit — nempe quod tot res de equo dependentes habet —' 

Sic sibi usque locuta est. Interea spectabat equum, qui otiose 
in via ambulabat, et Equitem, qui identidem in alterna latera 
delapsus est. 

Postquam quater quinquiesve decidit, ad flexum viae pervenit. 
Tum ea sudario agitando eum salutavit, atque exspectavit dum e 
conspectu abiit. 

'Spero mentem eius eo esse confirmatam,' inquit; et se retro 
vertit ut de colle curreret. ' Nunc, si ultimum rivulum transiero, 
Regina fiam! Quam magnificum id audire est !' 

Passus paucos progressa, ad ripam rivuli pervenit. 

*Nunc demum ad Octavum Quadratum adveni!' exclamavit ; 
atque rivulum transiluit 


et quiescendi causa in pratulum se demisit, ubi herba tam 
mollis quam muscus erat, parvaeque areae passim floribus satae 
sunt. 

'Ah, quantum gaudeo me nunc demum huc pervenisse! Quid 
autem est hoc quod in capite meo situm est?' voce perturbata 
exclamavit. 

Manibus sublatis rem ponderosam, quae ad caput eius arte 


accommodata est, tetigit. 
H 

"At quomodo vero me inscia ibi imponi potuit? ' sibi dixit. 

Rem capite sublevatam in gremium suum posuit, ut discerneret 
quid re vera esset. 

Corona aurea fuit. 

*Hoc vero magnificum est!' Alicia dixit. 'Numquam speravi me 
tam cito Reginam fore — atque de hoc monenda es, O Domina 
Augusta,' severe perrexit (semper enim ad se increpandam pro- 
pensa erat); 'isto modo in herba otiose recumbere non omnino 
decet! Reginas scilicet moribus decoris esse oportet !' 

Itaque exsurrexit et circum ambulavit — principio pedetem- 
ptim, quod verebatur ne corona decideret. Sed hoc ei solatio fuit, 
quod nemo eam videre poterat. 

'Si quidem re vera Regina sum,' dixit, cum rursus resedisset, 
'eam satis bene librare serius ocius potero." 

Cum omnia tam inusitato modo fierent, non multum admirata. 
est quod Reginam Rubram et Reginam Albam prope se in 
utroque latere sedere animadvertit. 

Ei libuisset eas rogare quo modo eo pervenissent; sed timuit 
ne hoc fortasse inurbanum esset. 

Eis autem offensioni non fore putavit rogare num lusus con- 
fectus esset. 

Reginam Rubram timide intuita, dicere coepit: 'Velim mihi 
dicas, sis —' 

' Loquere solum tum cum appellata es!' Regina Rubra acriter 
interpellavit. 

'At si omnes ea ratione utantur,' Alicia dixit (semper parata 
ad disputandum erat), '*et si solum tum cum appellatus sis 
loquaris, et si alter exspectet dum tu incipias, nemo scilicet um- 
quam quidquam dicat ; itaque —' 

'Ineptias dicis!! Regina exclamavit. 'Nonne enim vides, 
puella —' 

Hic fronte contracta intermisit; atque, paulum meditata, de 
alia re dicere subito coepit. 

"Quid in animo habes cum dicis "Si quidem re vera Regina 
sum"? Quo iure te Reginam appellas? Regina esse scilicet non 
potes dum inquisitione ordinaria probata eris. Atque quo citius 
probationem incipiemus, eo melius erit." 

* Modo dixi '" Si —"',' misera Alicia voce flebili se excusavit. 

Reginae ambae inter se intuitae sunt. Regina Rubra, paulum 
horrescens, dixit, ' Ea dicit se modo dixisse "Si —" ' 

'At multo plus eo dixit!' Regina Alba, manibus inter se innexis, 
gemuit. ' Nimio vero plus eo!' 

'Dixisti quidem plus, Regina Rubra Aliciae dixit. 'Semper 
dic vera — cogita antequam loqueris — atque id postea per- 
scribe!" 

"Certo nolui significare —' Alicia dicere incipiebat, cum Regina 
Rubra eam interpellavit. 

'Id ipsum queror! Significare debuisti! Quid enim puella 
significatione carens proficit? Etiam iocus aliquid significare debet 
— puellaque utique pluris quam iocus valet. Id negare non 
possis, etiamsi manibus ambabus coneris.' 

'At negationem manibus non facio,' Alicia contra dixit. 

'Ita esse nemo affirmavit,' inquit Regina Rubra. ' Dixi fore ut 
tu, is id conareris, non posses." 

* Mente tam confusa ea est, Regina Alba dixit, 'ut quidpiam 
negare velit, nec tamen certa sit quid negare debeat!' 

'Animus taeter turpisque ei est,' inquit Regina Rubra. 

Tum paulum temporis omnes morose siluerunt. 

Regina Rubra, silentio rupto, Reginae Albae dixit, 'Te invito 
ad Aliciae convivium hodiernum.' 

Regina Alba, languide subridens, dixit, ' Ego quoque te invito.' 

'Omnino nesciebam me convivium daturam esse, inquit 
Alicia; 'sed, si convivium habeatur, me utique, opinor, hospites 
invitare oporteat." 

'Facultatem id faciendi tibi dedimus, Regina Rubra dixit; 

'sed, ut mihi videtur, non multum adhuc bonos mores dictatis 
didicisti.' 


'Boni mores dictatis non docentur, inquit Alicia. 'Dictatis 
scilicet rationes computare et alia talia discas.' 
"Scisne Additionem facere?' Regina Alba rogavit. 


unum et unum et unum et unum et unum et unum 


"Quot sunt 
unum et unum et unum?' 


et unum et 
* Nescio," Alicia dixit; 'in computatione erravi.' 

'Additionem facere non potest, Regina Rubra interpellavit. 
' Potesne Deductionem facere? Novem deduc ab octo.' 


*Novem ab octo deducere scilicet non possum,' Alicia prompte 
respondit. 'Sed —' 


* Deductionem facere non potest," Regina Alba dixit. ' Potesne 
Divisionem facere? Panem divide cultello — quid inde efficis? ' 
'Puto —' Alicia dicere incipiebat, cum Regina Rubra eius 
vicem respondit. 'Nempe frusta panis. Proba nunc hoc aliud 
Deductionis exemplum. A cane os deduc. Quid restet? ' 


Alicia meditata respondit : ' Os certo, si id capiam, non restet — 


et canis non restet; veniat enim ad me mordendam — et ego 
profecto non restem!' 

' Putasne igitur fore ut nihil restet? ' Regina Rubra dixit. 

' Rem sic solvi opinor." 

"Ut soles, erras, inquit Regina Rubra. 'Temperantia canis 
restet.' 

"At non video quomodo —' 

'Cogitadum!' Regina Rubra exclamavit. 'Nonne canis tem- 
perantiam perdat? ' 

* Fortasse," Alicia caute respondit. 

*Si ergo canis abeat, temperantia eius restet!' Regina excla- 
mavit. 

Alicia quam gravissime dixit, 'Sed in contrarias partes ire 
possint.' Sed nihilominus secum reputavit, ' Quam insulsas quidem 
gerras loquimur!" 

"Arithmeticam tractare non omnino ea potest!' Reginae simul 
vehementer dixerunt. 

Tantum culpari Aliciae non gratum fuit. Ad Reginam Albam 
subito versa dixit, ' Tune Arithmeticam tractare potes? ' 

Regina, anhelitu ducto, oculos clausit. 

'Additionem quidem tractare possum,' dixit, 'si mihi satis 
temporis concedis — sed Deductionem facere nullo omnino modo 
possum!" 

"Nempe Abecedarium cognovisti? ' Regina Rubra dixit. 

'Sane id cognovi, Alicia dixit. 

'Ego quoque id cognovi, Regina Alba susurravit. 'Id saepe, 
deliciae, simul pronuntiemus. Et aliquid tibi dicam quod nobis 
arcanum sit — scio verba unius litterae legere! Nonne id mirum 
est? Noli tamen de eo desperare. Aliquando tandem tu quoque 
hoc disces" 

Hic Regina Rubra denuo loqui coepit. ' Potesne quaestionibus 
utilibus responsa dare? Quo modo panis praeparatur? ' 

* Illud scio!' Alicia acriter dixit. ' Florem tritici sumas —' 

"Ubi florem carpas? ' Regina Alba rogavit. ' Utrum in horto an 
in saepibus? ' 

' Flos tritici vero non carpitur; molaribus conteritur —' 

'Num molaribus eum mandas priusquam coquatur?' Regina 
Alba dixit. ' Tot res praetermittere non debes." 

'Caput ei flabellando refrigera!' Regina Rubra anxie inter- 
pellavit. *Sine dubio tanta cogitatione febriculosa est.' 

Itaque operam dederunt ut frondibus eam flabellarent, donec 
capilli eius tam incompositi facti sunt ut eas desistere iubere 
cogeretur. 

*Nunc demum ea bene se habet,' Regina Rubra dixit. ' Habesne 
Linguarum scientiam? Quomodo *'' Fidel-di-di" Gallice redditur? ' 

"At " Fidel-di-di" Latinum non est," Alicia graviter respondit. 

"Nemo ita esse affirmavit!' Regina Rubra dixit. 

Modus sui hac difficultate exsolvendae praeberi Aliciae visus 
est. 

'Si mihi dices cuius linguae '' Fidel-di-di" sit, tibi dicam quo- 
modo Gallice reddatur! ' elate exclamavit. 

Regina Rubra autem gestu severo se erexit, et dixit, ' Reginae 
numquam pacta iungunt.' 

' Utinam Reginae numquam rogitarent!' Alicia secum reputa- 
vit. | 

*Ne sic altercemur, Regina Alba anxie dixit. 'Quid gignit 
fulgur? ' 

'Fulgur gignitur tonitru, Alicia asseveranter dixit; nam hoc 
pro certo habuit. 'Non, non ita est,' sententia permutata pro- 
peranter perrexit. ' Contrario modo fieri dicere volui.' 

' Nimis sero te correxisti, Regina Rubra dixit. 'Si quid semel 
dixisti, mutari non potest, atque quodcumque evenerit perp^ti 
tibi necesse est.' 

*Id me commonet —' Regina Alba dixit. Despexit, et manus 
sollicite vicissim iunxit et relaxavit. 'Proximo Martis die — vel 
potius uno de proxima serie dierum Martis — procella tonitruum 
et fulminum formidulosa fuit.' 

" In nostra terra,' inquit Alicia, ' dies singuli computantur.' 

'Iste miser exilisque modus agendi est, Regina Rubra dixit. 
'Hic autem plerumque bini aut terni dies noctesque fiunt; 

hieme vero nonnumquam fortasse quinque noctes coniunctas — 
scilicet caloris gratia — degimus.' 

"Noctesne quinque ergo calidiores una nocte sunt?' Alicia 
rOgare ausa est. 

' Nempe quinque partibus calidiores.' 

' At etiam quinque partibus frigidiores esse debent —' 

"Ita vero est!' Regina Rubra dixit. 'Quinque partibus cali- 
diores atque quinque partibus frigidiores — ut ego itidem quinque 
partibus divitior te sum, et tanto sollertior!' 

Alicia, suspirio ducto, desperavit. Sibi dixit: ' Nihil differt ab 
aenigmate inexplicabili ! ' 

"Ovalius Crassus quoque procellam vidit, Regina Alba voce 
submissa dicere perrexit, quasi sibi loqueretur. 'Ad ianuam, 
forcipem manu tenens, venit —' 

"Quam ob rem? ' inquit Regina Rubra. 

'Se intrare iportere perseveravit, Regina Alba porro dixit, 
'quod hippopotamum inquireret. Forte tamen eo die nullus 
hippopotamus in domo erat.' 

' Num plerumque est? ' Alicia demirata rogavit. 

*Sane diebus Iovis solis,' inquit Regina. 

' Equidem ego scio quam ob rem venerit," Alicia dixit. ' Pisces 
punire voluit, quod —' 

Hic Regina Alba iterum loqui coepit. 

*Procella maior fuit quam imaginari potes!' ('Illa quidem 
imaginari numquam poterat, inquit Regina Rubra.) 'Atque 
fragmen tecti convulsum est, et plurimum tonitrus in domum 
penetravit — et magnae tonitrus massae circum conclave volu- 
tatae sunt — et mensas et aliam supellectilem subverterunt — ita 
ut postremo tam territa essem ut ne nominis mei ipsius quidem 
reminisci possem!" 

Alicia secum reputavit, 'Si calamitas immineat, ego ne coner 
quidem nominis mei reminisci! Quid enim proficiat? ' 

Non tamen clara voce hoc dixit, ne animum miserae Reginae 
offenderet. 


ALICIA REGINA II3 


'Domina Regina, te oportet veniam ei dare, Regina Rubra 
Aliciae dixit. Manum Reginae Albae prensatam manibus suis 
leniter permulsit. 'Bene se gerere quidem vult, sed facere non 
potest quin plerumque inepta dicat.' 

Regina Alba Aliciam timide intuita est. Haec putavit se aliquid 
comiter dicere oportere, sed quid dicere deberet dubia fuit. 

" Non vero bene educata est,' Regina Rubra porro dixit. 'Sed 
mirum est quam mitis sit. Si caput eius permulcebis, valde 
delectabitur!" 

Sed hoc facere Alicia non ausa est. 

'Paulum indulgentiae — et calamistri usus — miro modo ei 
prosit —' 

Regina Alba, suspirio penitus tracto, caput suum umero 
Aliciae imposuit. ' Quam somniculosa fio!" gemuit. 

' Misella quidem defessa est!' Regina Rubra dixit. ' Capillos ei 
come — pilleolum dormitorium tuum ei commoda — et ei blande 
lalla.' 

*Pilleolus dormitorius in praesenti mihi non est," Alicia dixit, 
dum capillos Reginae comere conatur, ' nullasque nenias blandas 
cognovi.' 

' Mihi ipsi igitur cantare necesse est, Regina Rubra dixit; et sic 
coepit: 

* Ab Alicia fota, es silens, amata! 
Paulum dormi, si vis, dum sit cena parata: 
Dein saltationes post cenam sequentur — 
His Alicia et duae Reginae fruentur!' 


'Nunc verba neniae cognovisti, addidit. Caput suum altero 
Aliciae umero imposuit. 'Itaque mihi eam decanta! Ego quoque 
somniculosa fio.' 

Ambae Reginae confestim somno vinctae sunt, et stertentes 
fremitum edebant. 

'Quidnam facere debeo? ' Alicia exclamavit. 

Magna haesitatione circumspexit. Primo alterum, deinde 

alterum caput rotundum de umero eius delapsum est, et in gremio 
eius magno pondere iacebat. 

' Numquam antehac accidisse puto,' inquit, 'ut duabus Reginis 
dormientibus simul praesidendum sit! Numquam vero in tota 
Historia Regni — accidere vero non potuit, quod numquam antea 
plures simul una Regina fuerunt." 

'Expergiscimini, obsecro, ponderosae ut estis!' stomachose 


s 

perrexit. Sed praeter strepitum stertentium nullum responsum 
datum est. 

Sonitus stertentium usque clarior fiebat; et Aliciae concentus 
quidam inde fieri visus est. 

Denique etiam verba carminis noscitare visa est. Tam attente 
auscultavit ut, cum capita ambo a gremio eius subito evanuissent, 
haec abesse vix sentiret. 

Ante ostium fornicatum stabat. Supra magnis litteris inscripta 
sunt verba ALICIA REGINA. In utraque parte ansa tintinnabuli 
fuit — altera 'Hospitum Tintinnabulum', altera 'Famulorum 
Tintinnabulum' denotata. 

"Dum finis carmini fiat opperiar, Alicia sibi dixit; 'deinde 
ansam prehendam — sed utrius tintinnabuli ansam prehendere 

debeo?' In nominibus multum haesitavit. 'Hospes non sum, 
neque sum famula. Tintinnabulum scilicet esse oportet '" Regina" 
notatum —' 

Hic ianua paululum aperta est, et animans longo rostro prae- 
ditum caput repente ex ostio protrusit, et dixit ' Nemini intrare 


licebit in proximum nundinum.' Deinde cum strepitu ianuam 
rursus clausit. 

Diu frustra Alicia ianuam pulsavit et tintinnabulum agitavit. 
Denique Rana mascula vetustissima, quae sub arbore sedebat, 
surrexit et lente ad eam claudicans processit. 

Veste clara et flaventi induta est, et caligis maximis calceata 
est. 

'Quid ergo vis?' Rana voce gravi raucaque susurravit. 

Alicia se vertit, cupida enim cuiuspiam culpandi erat. 

* Ubi est famulus cui ad ianuam respondere officium est? ' 

'Ad quam ianuam? ' Rana dixit. 

Alicia ob lentum sermonem eius tantopere irritata fuit ut 
humum pede paene irate pulsaret. ' Nempe ad hanc ianuam!" 

Rana paulum temporis magnis et hebetibus oculis ianuam 
conspexit. Tum propius accessit, et pollice eam trivit, quasi ex- 
periretur si pigmentum detergeri posset. Deinde Aliciam aspexit. 

'Ianuae respondere?" dixit. 'Quidnam ea rogavit?' Hoc tam 
rauca voce dixit ut Alicia vix audire posset. 

" Nescio quid dicere velis," ea inquit. 

' Nonne Latine loquor?' Rana perrexit. 'Àn surda es? Quid te 
ianua rogavit? ' 

'Nihil omnino!' Alicia stomachose dixit. 'Eam aliquamdiu 
pulsavi!' 

'Id fieri non oportet — sane non oportet, Rana mussavit. 
' Scilicet eam vexat.' 

Tum processit, et ianuam uno pedum magnorum calcitravit. 

* Si eam non offendes,' anhelans dixit, dum rursus ad arborem 
claudicat, 'ea scilicet te non laedet.' 

Hic ianua subito vi reclusa est, et vox acuta audita est quae 
cantavit: 


'Speculicolis ait Alicia vero, 

" Manu teneo sceptrum, tiaramque gero: 
Speculicolis omnibus do invitatum, 
Cum Reginis accedant et mecum cenatum|" ' 


Atque voces innumerabiles chori modo una cantaverunt: 


' Ergo pone citissime pocula plena, 
Fibulisque consperge mensam et avena: 
In lac pone feles, in vinum mures — 
Reginae propinans bis ducenties!' 


Inde strepitus confusus conclamantium secutus est. 

'Bis ducenta sunt quadringenta, Alicia secum reputavit; 
'demiror num quis numerum computet.' 

Mox rursus silentium fuit, et eadem vox acuta plures versus 
cantavit. 


*  Speculicolae," inquit, ''adeste, vos oro! 
Vos audire, videre sinendo honoro; 
Venire honori est atque pergratum 
Cum utraque Regina et mecum cenatum]"' ' 


Tunc chorus denuo repetivit: 


'Impone mel scyphis, infunde encaustum, 
Aliumve porro delectabile haustum ; 
Sabulo tum et lana potum temperes, 

Et Reginae propines bis sescenties!" 


' Bis sescenties!' Alicia desperanter iteravit. ' Illa summa num- 
quam complebitur! Melius mihi est statim ingredi —' 

Itaque intravit; et simul atque apparuit, silentium ubique fuit. 

Cum per magnum conclave progrederetur, Alicia mensam anxie 
contemplata est. Ferme quinquaginta hospites omnium generum 
adesse animadvertit ; inter eos etiam flores nonnulli erant. 

' Gaudeo quod, priusquam invitarentur, advenerunt,' sibi dixit. 
'Non omnino scivissem quos invitare deberem!" 

Ad extremam mensam tres sellae erant, quarum duas Regina 
Rubra et Regina Alba assumpserant; media autem sella vacua 
erat. 

Alicia consedit. De silentio anxia erat, et quempiam loqui valde 
cupiebat. 

Tum demum Regina Rubra loqui coepit. 

' Juris et piscium fercula praetermisisti,' inquit. ' Carnem assam 
adferte!"' 

Famuli ante Aliciam femur ovillum apposuerunt. Ea satis 
dubie id contemplata est, nam numquam antea caro ei secanda 
erat. 

'* Verecunda esse videris; velim te femori ovillo notam facere;,' 
Regina Rubra dixit. 'Alicia, hoc est Femur Ovillum; Femur 
Ovillum, haec est Alicia!" 

Femur Ovillum in patella exsurrexit, et ad Aliciam cervicem 
urbane inclinavit. Ea vicissim id salutavit ; nescivit utrum timere 
an oblectari deberet. 

'Licetne mihi frustum carnis tibi dare?' dixit. Cultello et fur- 
cilla prehensis ab altera ad alteram Reginam respexit. 

"Immo vero non,' Regina Rubra nervose dixit. ' Boni usus non 
est quempiam consecare quem amice consequare. Carnem assam 
auferte! ' 

Famuli, carne ablata, placentam magnam, sebo uvisque passis 
coctam, in eius vicem attulerunt. 

'Si tibi placet, placentae nota fieri nolo, Alicia festinanter 
dixit, 'aliter non omnino cenabimus. Licetne mihi tibi aliquid 
dare? ' 


ALICIA REGINA II9 


At Regina Rubra vultu moroso fremuit, ' Placenta, haec est 
Alicia; Alicia, haec est Placenta. Placentam auferte!"' 

Famuli eam abstulerunt priusquam Alicia ei nutu salutanti 
respondere posset. 

Non tamen putavit solam Reginam Rubram iussa dare opor- 
tere. Itaque experiendi causa exclamavit 'Famule! Placentam 
refer!" 

Statim placenta rursus apparuit velut praestigiis relata. 

Tanta erat ut Alicia coram ea, sicut coram Femore Ovillo, 
animo dubio et verecundo esset. Verecundia tamen magna vi 
repressa, Reginae Rubrae frustum porrexit. 

' Nimis insolenter te geris!" Placenta dixit. ' Quonam animo tu 
sis, si ex te, molesta ut es, frustum exsecem? ' 

Alicia, eam intuita, facere non potuit quin spiritum aegre 
duceret. 

'Dic aliquid, Regina Rubra dixit; 'absurdum est placentam 
solam sermocinari! ' 

'Admodum multi vero versus poetici mihi hodie recitati sunt,' 
Alicia dicere coepit. (Paulum territa est quod, simul atque loqui 
coepit, silentio ubique facto, omnes intentis oculis eam intuiti 
sunt.) 

'Atque maxime mirum mihi videtur quod in omnibus poema- 
tibus nescio quo modo de piscibus dissertum est. Scisne cur 
omnibus hic incolis tantum studium piscium sit? ' 

Reginam Rubram allocuta est; ea responsum incongruens 
reddidit. 

'Quantum ad pisces attinet, ore ad aurem Aliciae apposito, 
lentissime et gravissime dixit, 'Regina Augusta Alba aenigma 
venustum novit — totum versibus compositum — quod totum 
ad pisces pertinet. Idne recitare ei licet? ' 

' Regina Augusta Rubra comis fuit, quod eius mentionem fecit,' 
Regina Alba, velut columba susurrans, voce blanda dixit. 'In- 
credibiliter me delectet! Licetne mihi id recitare? ' 

'Id velim quidem,' Alicia urbanissime dixit. 

Regina Alba delectata risit, et genam Aliciae permulsit. Deinde 
sic coepit: 


* * Primo debet piscis prendi." 

Facile est: eum infans prendere potuit. 
" Cura piscis sit emendi." 

Facile est: emi assis pretio potuit. 


" Deinde piscis mi coquatur!" 
Facile est: brevi enim id quilibet faciat. 
* In patella tunc ponatur!" 
Facile est, cum iam in patella is iaceat. 


* Huc apporta alimentum!" 

Facile ad mensam ferre patellam est cuivis. 
"Tolle nunc operimentum!" 

Id tam arduum est ut tanta desit mihi vis! 


Velut glutine tenetur — 
Nec separatim a patella vult ire: 
Quid facilius putetur, 
Aenigma aperire, an piscem deoperire!' 


*De hoc paulum cogita, tum fac coniecturam,' Regina Rubra 
dixit. 'Interim tibi propinabimus — Aliciae Reginae salutem 
propinemus|' summa voce vociferata est. 

Statim hospites omnes ei salutem propinare coeperunt; et 
mirum quidem in modum rem gesserunt. 

Alii pocula vitrea in capita sua deposuerunt (velut opercula 
quibus candelae exstinguuntur), et quodcumque de genis eorum 
destillavit biberunt. 

Alii, lagenis subversis, vinum dum de: marginibus mensae 
manat biberunt. 

Tres autem (qui specie similes animalium marsupialium erant) 

manibus pedibusque in patellam assae carnis ovillae ascenderunt, 
et ius ligurire coeperunt. 

' Similes sunt porcorum in alveo,' sibi dixit Alicia. 

'Oratione compta te gratias agere oportet, Regina Rubra 
dixit. Simul, ad Aliciam versa, frontem contraxit. 

' Nobis scilicet fulcienda es,' Regina Alba susurravit. 

Alicia, gratias agendi causa, obedienter quidem sed timide 
surrexit. 

* Grata erga vos sum,' susurrans respondit, 'sed nullo adiuvante 
satis bene agam." 

'Id non omnino conveniat, Regina Rubra vehementer dixit. 
Itaque Alicia comiter eis concedere conata est. 

(Postea, cum sorori suae de cena narraret, dixit, ' Sane quam me 
truserunt; putavisses eas me totam comprimere velle") 

Satis difficile vero ei fuit locum suum retinere cum orationem 
haberet. Reginae duae in utroque latere tanta vieam contruserunt 
ut in aerem eam paene sustulerint. 

'Ad gratias agendas surgo —' Alicia dicere coepit. Et, dum 
loquitur, re vera paululum in aerem consurrexit. Margine mensae 
tamen comprehensa, se deorsum rursus trahere potuit. 

'Cave tibil' Regina Alba, coma Aliciae utraque manu pre- 
hensa, vociferata est. ' Nescio quid eventurum est!" 

Tunc (sic enim Alicia postea hoc enarravit) permulta et varia 
simul extemplo evenerunt. 

Omnes candelae ad lacunar succreverunt, et speciem fere 
iuncorum palustrium cacuminibus igniferis praebuerunt. 

Ampulla quaeque duo catilla alarum loco, duasque furcillas 
crurum loco sibi cito accommodavit, et huc illuc volitavit. 

'Simillimae quidem avium videntur, Alicia secum reputavit 
(quod propter perturbationem horrendam, quae tunc incipiebat, 
difficile fuit). 

Iam tunc risum raucum prope se audivit. Se vertit ad cogno- 
scendum quid Regina Alba pateretur. Àt non Regina, sed Femur 


Ovillum in sella sedebat. 
I 

* Ecce mel' vox ex vase iuris exclamavit. Alicia, rursus versa, 
in ipso articulo Reginae vultum latum et benignum vidit, quae, 
risu rictum deducens, super margine vasis iuris eam paululum 
temporis contemplata est, deinde in ius evanuit. 

Extemplo ei agendum 
erat. Hospites complures 
in patinis iam iacebant; et 
cochlearium iuris, ad Ali- 
ciam in mensa accedens, 
nutu ei denuntiabat ut 
sibi de via decederet. 

'Hoc diutius ferre non 
possum!' Alicia  excla- 
mavit; atque utraque 
manu linteum mensae ap- 
prehendit. 

Hoc semel vehementer retraxit; et patellae et lances et hospites 
et candelae magno strepitu et fragore in solum confuse corruerunt. 

*Ouantum autem ad /e attinet —' perrexit. Simul Reginae 
Rubrae vehementer adversata est (eam enim auctorem totius 
mali esse putavit). 

At Regina iuxta eam nunc non sedebat. Repente in parvae 
pupae modum decreverat; atque in mensa hilare circum usque 
currebat, suumque ipsius amiculum insectabatur, quod a tergo 
trahebatur. | 

Alias vero Alicia hoc mirata esset, sed animo multo commotior 
erat quam ut quidpiam tunc miraretur. 

"Quantum ad /e attinet," iteravit, pusillam apprehendens cum 
modo supra ampullam transiliret quae in mensam deciderat, 'te 
vero in formam catulae felinae quassabo!" 

CAPUT DECIMUM 


QUASSATIO 


SIMUL, hoc dicens, eam de mensa sustulit, et summa vi ultro et 
citro quassavit. 

Regina Rubra, nihil reluctans, hoc perpessa est: sed facies ei 
sane quam parvula facta est, atque oculi eius magni et virides 
facti sunt. 

Et dum Alicia eam quassabat, usque fiebat humilior — et 
obesior — et mollior — et rotundior — et — 

CAPUT UNDECIMUM 


MUTATIO 


— et ad postremum re vera erat catula felina. 

CAPUT DUODECIMUM 


QUISNAM HOC SOMNIAVIT? 


'O REGINA RUBRA AUGUS14A, tibi tanto sono non est mur- 
murandum,' Alicia dixit. Oculos suos tersit, et catulam officiose 
sed satis severe allocuta est. 

*Me ex somnio nescio quam suavi expergefecisti! Et una mecum 
fuisti, Catula mea — donec inter Speculicolas eram. Idne 
scivisti? ' 

Mos incommodissimus catulis est (sic Alicia olim dixerat), quod, 
quaequae eis dicas, murmur semper edunt. 

'Si modo murmur cum assentire vellent, et fremitum cum 
negare vellent ederent, aut quadam formula eius modi uterentur,' 
dixerat, 'tum cum eis colloqui posses! Sed quomodo vero cum 
aliquo sermocinari potes, si idem semper dicit? ' 

Hoc tempore catula modo murmuravit, nec coniectari potuit 
utrum 'ita vero' an 'non' dicere vellet. 

Itaque Alicia inter latrunculos in mensa inquisivit, donec 
Reginam Rubram invenit. Deinde in genibus in stragulo procu- 
buit, atque catulam et Reginam ita deposuit ut inter se intue- 
rentur. 

' Vide, Catula meal!' exclamavit; et manibus elate plausit. 'In 
hanc te conversam esse tibi confitendum est!' 

('At catula latrunculum intueri noluit,' dixit, cum postea sorori 
suae rem explanaret. 'Capite averso se Reginam non videre 
simulavit. Sed eam paulum .sui pudere visum est. Ea igitur, 
opinor, sine dubio Regina Rubra fuit.) 

' Paulo firmius sede, deliciae!' Alicia risu hilari dixit. 'Et genu 
flecte dum excogitas quid debeas — murmurare. Hoc memento; 


compendium temporis facit!" 

QUISNAM HOC SOMNIAVIT? I29 


Catulam amplexa est, atque ei osculum unum dedit ; 'solum ut 
honorem ei tribuam quod olim Regina Rubra fuit!" sibi dixit. 

'Galantha mea!' perrexit, Catulam Albam ex obliquo intuita, 
quae aequo animo se detergeri etiam patiebatur. 'Quando vero 
Dina lavationis tuae finem fecerit? Nempe ea de causa in somnio 
meo tam incompta fuisti. Dina, scisne te Reginam Albam defri- 


care? Vero valde insolenter agis, atque te ita facere magnopere 
miror!" 

'Atque demiror in quam personam Dina conversa sit, porro 
garrivit. Cubito uno in stragulo nixa, mento manu fulto, iucunde 
accubuit ut catulas spectaret. 

' Dic mihi, Dina; conversane es in Ovalium Crassum? Ita fuisse 
opinor; cum autem hoc pro certo non habeam, de eo amicis tuis 
mentionem nondum facere debes.' 

'Ut obiter dicam, Catula mea, si vero mecum in somnio meo 

fuisses, una utique re delectata esses — tanta vis versuum mihi 
recitata est, omnesque versus ad pisces attinebant.' 

'Cras mane tibi magnam delectationem praebebo. Quamdiu 
jientaculum edes, tibi '"Phoca et Faber" recitabo. Sic vero, cara 
mea, te ostreas edere simulare poteris! ' 

' Consideremus nunc, Catula mea, quis hoc omne somniaverit. 
Quaestio scilicet valde gravis est, deliciae; neque te pedem sic 
usque lambere oportet — quasi Dina hodie mane te non lavisset !' 

'Necessario videlicet, Catula mea, aut ego hoc somniavi aut 
Rex Ruber. Is certe particeps mei somnii fuit — et ego quoque 
particeps eius somnii fui!' 

'Fuitne Rex Ruber, Catula mea? Tu fuisti uxor eius, deliciae: 
te igitur scire oportet. Ádiuva me, sis, Catula mea, ad rem ex- 
pediendam! Paulum morae pedi tuo non oberit!' 

At catula pervicax tantum pedem alterum lambere coepit ; et se 
Aliciam rogantem non audivisse simulavit. 

Cuius somnium tu opinaris fuisse? 


LEWIS CARROLL'S ACROSTIC POEM 


À boat, beneath a sunny sky 
Lingering onward dreamily 
In an evening of July — 


Children three that nestle near, 
Eager eye and willing ear, 
Pleased a simple tale to hear — 


Long has paled that sunny sky: 
Echoes fade and memories die: 
Autumn frosts have slain July. 


Still she haunts me, phantomwise, 
Alice moving under skies 
Never seen by waking eyes. 


Children yet, the tale to hear, 
Eager eye and willing ear, 
Lovingly shall nestle near. 


In a Wonderland they lie, 
Dreaming as the days go by, 
Dreaming as the summers die: 


Ever drifting down the stream — 


Lingering in the golden gleam — 
Life, what is it but a dream? 

Aestivo mense Iulio 
Lintriculus crepusculo 
Innabat rivum lucido — 


Concordes tres puellulae, 
Et animo laetissimae, 
Praebebant aures fabulae — 


Longinqua nunc memoria 
Evanuit ut nebula 
Autumni gelu perdita. 


Sollicitor Aliciae 
Adhuc iam umbra hilarae 
Nova in terra pervagae. 


Coibunt posthac aliae 
Erecta mente avidae 
Laetificantis fabulae. 


In Terra Mira somniant, 
Dum res fugaces avolant 
Diesque aestatis dissipant: 


Errantes leni fluvio 
Laetantur lumine aureo — 
Labiturne vita in somnio? 


'JABBERWOCEK Y': AN ALTERNATIVE 
VERSION 


GABROBOCCHIA 


Est brilgum: tovi slimici 
In vabo tererotitant ; 
Brogovi sunt macresculi, 

Momi rasti strugitant. 


* Fuge Gabrobocchum, fili mi, 
Qui fero lacerat morsu: 
Diffide Iubiubae avi; 
Es procul ab Unguimanul" 


Vorpalem ensem extulit ; 

Hostem quaesivit manximum — 
Tumtumi stirpi astitit, 

Et extudit consilium. 


Subtectim consultante eo, 
En, Gabrobocchus flammifer 
Ex luco sprinxit tulgido 
Perbullans usque ugriter. 


Tum semel, bis et iterum 
Vorpale ferrum pupugit: 
Necati caput exanimum 


Citumphans retro rettulit. 

GABROBOCCHIA 


" Num Gabrobocchus periit? 
Gaudiferum amplectar te! 
Dies frabiosus! Graustus sit" 
Suffremuit praehilare. 


Est brilgum: tovi slimici 
In vabo tererotitant ; 
Brogovi sunt macresculi, 

Momi rasti strugitant. 

GLOSSARIUM 


amiculum 

animal marsupiale 
asellus 

Asinasilus Vacillans 
bellis 

Calidopteryx 

campana 

castellum 

Domus Intraspecularis 
ferramentum foci 


flos tritici 
fumi emissarium 
Galantha 


latro, latrunculus 
manica 

mons igniferus 
murmurare 
olfactorium 
Ovalius Crassus 
panicellus tostus 
Panipapilio 
Pipilo 

sclopetum 

Sibilo 

Silvirapus 
Speculicola 
taberna tesserarum 
Taetriferox 
texere acibus 

shawl 

kangaroo 

haddock 
Rocking-horse-fly 
daisy 
Snap-dragon-fly 

bell 

rook (chess) 
Looking-Glass-House 
poker 

flour 

chimney 

Snowdrop 

chessman; pawn 
sleeve 

volcano 

to purr 
smelling-salts 
Humpty Dumpty 
biscuit 
Bread-and-butter-fly 
Tweedledum 

gun 

Tweedledee 
Bandersnatch 
Looking-Glass creature 
ticket-office 
Jabberwock 

to knit 

thesaurus verborum 
tignum manuale 
trade te! 
transtrum 

turbo 

via ferrata 


dictionary 

hand-rail 

check! (chess) 

bar (of grate) ; seat (of boat) 
top, teetotum 

railway 


